Anbarlarda şərab məhsulları tökülüb qalıb, üzüm alan yoxdur... -\nAzərbaycanda emal müəssisələrinin üzümə tələbatı azalıb.\nTeleqraf.com xəbər verir ki, bu, Kənd Təsərrüfatı Nazirliyində şərab və şərabçılıq məhsulları istehsalında mövcud duruma dair istehsalçı şirkətlərin nümayəndələrin iştirakı ilə keçirilən videokonfransda deyilib.\nGörüş iştirakçıları Azərbaycanda şərab məhsullarına tələbatın azaldığını, bu səbəbdən şərab istehsalı müəssisələrinin anbarlarında ehtiyatların yarandğını qeyd ediblər. Bildirilib ki, şərab məhsullarının anbarlarda qalması müəssisələrə əvvəlki həcmdə məhsul almaq və şərab istehsal etməyə imkan vermir. Bu səbəbdən Azərbaycanda emal müəssisələri tərəfindən texniki və süfrə üzümlərinə tələbat zəifləyib.\nİqtisadçı-ekspert Akif Nəsirli Teleqraf.com-a bildirib ki, Azərbaycanda şəraba tələbat qonşu ölkələrə nisbətən həmişə aşağı olub: “Azərbaycanda nə Gürcüstandakı, nə də Rusiyadakı kimi şəraba tələbat var. Son zamanlar tələbin bir az da aşağı düşməsinə sözsüz ki, pandemiya ilə əlaqədar biznes sektorunun fəaliyyətinin dayanması təsir edib. Pandemiya ərəfəsində restoranlar, şadlıq sarayları və digər iaşə obyektləri işləmədiyi üçün şərablar istehlakı azalıb. Bununla yanaşı əhalinin maddi vəziyyətinin zəifləməsi və gəlirlərinin azalması da bu qəbildən olan məhsullara tələbatı aşağı salıb”.\nEkspert deyir ki, Azərbaycandan şərab ixracı da azalıb: “Ölkədə daxili tələbatla yanaşı, ixrac potensialı da aşağı düşüb. Bütün bu məqamlar şərab məhsullarının anbarlarda yığılıb qalmasına səbəbdir”.\nAkif Nəsirli hesab edir ki, Azərbaycanda şərab məhsullarına tələbatın normallaşması üçün xeyli zaman lazım olacaq: “Vəziyyətdən çıxış yolu kimi, yalnız ixrac potensialını artırmaq lazımdır. Müəyyən xarici bazarların axtarılması hesabına bu şərabları realizə etmək olar. Bunun üçün yenə də hökumət dəstəyi lazımdır.\nŞəraba tələbat yüksək olan ölkələrdə Azərbaycan şərablarının sərgisini təşkil etmək olar. Eyni zamanda yerli şərabların reklamını Avropa ölkələrində, Rusiyada, Gürcüstanda yaymaq olar. Ümumiyyətlə, bazar axtarışının müəyyən yolları var. Şirkətlərin marketinq bölməsi də bazar axtarışını davam etdirməlidirlər.\nDigər tərəfdən, hökumət də diplomatik kanallardan istifadə edərək, münasibətdə olduğu ölkələrlə bu məsələni razılaşdıra bilər”.


Eldar Namazov: “Azərbaycanın daxilində qarşıdurma yaransa...” | Reaksiya\nEldar Namazov: “Azərbaycanın daxilində qarşıdurma yaransa...”\n12.06.2020 12:18 Müsahibə 1211\nBeynəlxalq və Strateji Tədqiqatlar Mərkəzinin direktorundan təhlükələr barədə ilginc açıqlamalar\nBeynəlxalq və Strateji Tədqiqatlar Mərkəzinin direktoru Eldar Namazov “Yeni Müsavat”a ilginc məqamlarla dolu geniş müsahibə verib. Siyasi təhlilçi pandemiya dövründə baş verənlərin fonunda dünyanın bir hissəsi olan Azərbaycanla bağlı gözləntilərini, təhlükələr, risklərlə bağlı müşahidələrini bölüşüb, xəbərdarlıqlar edib və risklərdən sığortalanmaq istiqamətində təkliflərini səsləndirib.\n- Eldar bəy, koronavirus pandemiyası bəşəriyyəti çətin sınaqlarla üz-üzə qoyub. Dünyanın bir hissəsi olan ölkəmizdəki durumu necə dəyərləndirirsiniz və situasiyaya baxışınız necədir?\n- Bir qədim rəvayət var, müxtəlif müqəddəs kitablarda öz əksini tapıb. “Axirət gününün dörd atlısı” deyirlər buna. Qədim rəvayətə görə, axirət günü dörd atlı gələcək. Birinci atlı epidemiyalar, xəstəliklərlə bağlıdır. İkinci atlı aclıqla, müasir dillə desək, iqtisadi böhranla bağlıdır. Üçüncü atlı münaqişələr, konfliktlər, müharibələr deməkdir. Dördüncü atlı da artıq ölümün rəmzidir. Bu, axirət gününün dörd atlısı ilə bağlı hələ bir neçə min il bundan əvvəl yaranmış rəvayətdir və bunun ətrafında da çoxlu sayda bədii əsərlər yazılıb, rəsmlər çəkilib, həmçinin bunlar müqəddəs kitablarda öz əksini tapıb. İndi Azərbaycanın düşdüyü durumu və ölkəmizi gözləyən müəyyən riskləri araşdıranda həmin “Axirət gününün dörd atlısı” rəvayəti adamın gözünün qabağına gəlir.\n- Yəni? Bəlkə fikirlərinizi bir az açıqlayasınız...\n- Mənim gəldiyim qənaət ondan ibarətdir ki, Azərbaycanı təqribən yaxın bir ilin ərzində dörd çox ciddi, dövlətçilik üçün böyük təhlükə yarada biləcək risklər gözləyir. Artıq onlardan birincisini biz hiss edirik. Bu da epidemiya, xəstəliklərlə bağlı olan risklərdir. Pandemiya artıq bütün dünyada tüğyan edir, o cümlədən Azərbaycanda. İkinci risk - iqtisadi böhran həm də pandemiya ilə bağlıdır. Pandemiya nəticəsində həm dünyanın iqtisadi inkişafı dayanıb, böhranlar başlayıb, zavod-fabriklər uzun müddətdir işləmir, iqtisadi-ticari əlaqələr kəsilib, sərhədlər bağlanıb. Bununla yanaşı, ayrıca bir amil kimi də neftin qiymətinin kəskin aşağı düşməsi səbəbindən neft hasilatından asılı olan ölkələrin vəziyyəti daha ağırdır, o cümlədən də Azərbaycanın. Üçüncü, bizim üçün çox böyük təhlükələr vəd edən məsələ İran ətrafındakı proseslərdir. Çünki İranın nüvə proqramının qarşısını almağı özünə taleyüklü bir vəzifə sayan, “olum, ya ölüm” məsələsi kimi baxan İsrail və ABŞ hələ bu ilin əvvəllərində bəyan etmişdilər ki, bir il ərzində İran nüvə silahını yarada bilər, ona görə də bunun qarşısı təcili alınmalıdır. Bir neçə gün bundan əvvəl İsrail dünya ölkələrinə müraciət etdi ki, İrana qarşı yeni sərt sanksiyalar qəbul olunmalıdır, bu sanksiyalar İran dövlətini iflic vəziyyətinə salmalıdır. Əslinə qalsa, bu, müəyyən bir şantaj idi. O mənada ki, dünya ölkələri bunu etməsə, İsrail özü artıq addımlar atacaq. Bu addımların nədən ibarət olacağı haqda da artıq təsəvvür var. Ona görə ki, İranın bütün hərbi-sənaye obyektlərinə qarşı çox ciddi zərbələr endirə bilər. Təbii ki, ABŞ da bundan kənarda qalmayacaq. Xüsusən də nəzərə almalıyıq ki, pandemiyaya görə ABŞ prezidentinin reytinqi kifayət qədər aşağı düşüb, qarşıdan isə prezident seçkiləri gəlir. İtirilmiş nüfuzu bərpa etmək üçün xaricdə hərbi əməliyyatların keçirilməsi dünya siyasətində mümkün və məqbul bir variant sayılır.\n- Deməli, Azərbaycan üçün növbəti risklər yaranır...\n- Belə olan halda Azərbaycana bir neçə təhlükə yarana bilər. İranda böhran yaransa, insanların həyatına təhlükə yaransa, bu ölkədə yaşayan yüz minlərlə soydaşımız ilk növbədə Azərbaycana, öz soydaşlarının yanına üz tutacaqlar və heç kim də onların qarşısını zorla ala bilməz. Belə olan halda ölkəmizə yüz minlərlə, bəlkə də milyonlarla qaçqın ordusu gələ bilər.\nEldar Namazov: “Bunların qarşısını almaq üçün çox ciddi tədbirlər görməliyik”\nDördüncü təhlükə isə Qarabağ ətrafında gedən proseslərlə bağlıdır. Artıq rəsmi danışıqlar dayandırılıb, erməni tərəfin ardıcıl olaraq atdığı təxribatçı addımlarla Minsk Qrupu çərçivəsində aparılan danışıqlara demək olar ki, son qoyulub. Bunu Ermənistan rəhbərliyi bilərəkdən edirdi. Onların bütün son dövrlərdə atdığı addımlar, verdiyi qərarlar ona yönəlmişdi ki, bu danışıqları pozsunlar. Təbii ki, danışıqlar pozulanda Azərbaycanın da öz torpaqlarını qaytarmaq üçün hərbi əməliyyatlar keçirməkdən başqa yolu qalmır. Ancaq burada çox vacib məqam var, ölkə mətbuatında bu haqda heç nə deyilmir. Söhbət ondan gedir ki, əslinə qalsa, Qarabağla bağlı yaranmış vəziyyətdə hərb yolu təkcə Azərbaycan üçün yox, eyni zamanda torpaqlarımızı işğal edən ölkə üçün də bəzi məqamlarda məqbul bir variant kimi sayıla bilər. Onun arxasında duran Rusiya üçün də.\n- Adətən bizim bütün təbliğatımız ona yönəlib ki, biz torpaqlarımızı itirmişik, ərazilərimiz işğal altındadır və əraziləri azad etmək hüququmuz var. Ancaq gəlin 90-cı illərin əvvəllərinə qayıdaq. O müharibədə üç tərəf iştirak edirdi: Azərbaycan, Ermənistan, Rusiya. Tərəflərin qarşısına qoyduğu məqsədlər nə idi? Azərbaycan bir tərəfdən öz torpaqlarını qorumaq istəyirdi, digər tərəfdənsə öz müstəqilliyini. Biz bu vəzifələrin birini yerinə yetirə bilmədik, torpaqlarımız işğal olundu. Ancaq ikinci vəzifəni yerinə yetirdik, müstəqilliyimizi qoruduq. Rusiyanın konkret məqsədləri var idi. Azərbaycanda öz hərbi bazalarını yerləşdirmək, Azərbaycan-İran sərhədinə öz qüvvələrini yeritmək, Azərbaycanın neft müqavilələrinin ancaq rus şirkətləri ilə imzalanmasına nail olmaq və Azərbaycan neftini nəzarətə götürmək. Ermənistana verilən bütün dəstəyin arxasında Rusiyanın bax, bu maraqları dayanırdı. 90-cı illərin əvvəllərində Ermənistan-Azərbaycan müharibəsindən Rusiyanın arzu-istəyi bundan ibarət idi ki, Ermənistandakı modeli Azərbaycanda da tətbiq etsin. Ruslar buna nail ola bilmədi. Onların planları tam həyata keçmədi, Azərbaycan atəşkəsə imza atanda nə Rusiyanın hərbi bazaları ilə bağlı təklifinə, nə rus sərhədçilərinin burada yerləşdirilməsinə, nə də Azərbaycan neftinin rus şirkətləri ilə birgə işlənməsinə razılıq verdi. Deməli, Rusiya da öz işini yarımçıq sayır, öz istəyinə tam nail ola bilməyib. Ermənistan torpaqlarımızı işğal etməyi qarşısına məqsəd qoymuşdu. Ancaq onun ikinci məqsədi də var idi ki, Azərbaycan bu işğalla barışmalıdır, kapitulyasiya olunmalıdır, sənədlərə imza atmalıdır, Dağlıq Qarabağın Ermənistana birləşdirilməsi rəsmiləşdirilməlidir, həm Azərbaycan, həm də dünya ölkələri tərəfindən. Qarabağ müharibəsinin son aylarında ruslarla ermənilərin həyata keçirməyə cəhd etdikləri Tərtər, Bərdə istiqamətində hücumlar iki ay davam etdi. 5-6 böyük hərbi əməliyyat keçirdilər, Tərtər-Bərdə istiqamətində cəbhəni yarıb Yevlağa çıxmaq, gələcək neft magistralını-Bakı-Tiflis magistralını kəsmək, bununla da Azərbaycanı diz üstə qoymaq üçün. Onda həm erməni, həm Rusiya tərəf tam istədiklərinə nail ola bilərdilər. Ancaq Tərtər döyüşlərində Azərbaycan Ordusu aramsız hücumların qarşısını aldı. Rus-erməni birgə planlarına elə güclü müqavimət göstərdi, Ermənistan da o dövrdə elə itkilər verdi ki, heç bir şərtsiz atəşkəsə imza atmağa məcbur oldular. Deməli, Ermənistan da, Rusiya da hesab edir ki, hələ nəzərdə tutduqları planları tam həyata keçirə bilməyiblər. 90-cı illərin əvvəllərində də onlar özləri üçün Yevlax yoluna çıxıb, Bakı-Tiflis magistralını kəsməyi əsas strateji hədəf qoymuşdular. Mən əminəm ki, onlar üçün imkan yaransa, bunun üçün münbit şərait görsələr, o zaman da yenidən belə bir hərbi planları həyata keçirməyə cəhd edə bilərlər.\n- Eldar bəy, kifayət qədər ciddi məsələlərə toxunursunuz. Bu, hansı hallarda baş verə bilər? Münbit şərait deyərkən nəyi nəzərdə tutursunuz?\n- Azərbaycanın daxilində qarşıdurma, böhran yaransa... Ya daxili çəkişmələrin nəticəsində, ya İran ətrafında gedən proseslər inkişaf etməyə başlasa, Azərbaycana yüz minlərlə, milyonlarla qaçqınlar gəlsə, təbii ki, bu, Azərbaycanın həm resurslarını, həm inzibati gücünü, həm də hüquq-mühafizə orqanlarının işini çox çətin duruma sala bilər. Belə bir əlverişli məqamlar olanda adətən ermənilər hücuma keçirdilər, torpaqlarımızı işğal etməyə çalışırdılar. Biz buna şərait yaratsaq, ölkə daxilində sabitliyi pozsaq, qarşıdurmalara rəvac versək, İran ətrafında gedən bu proseslərlə bağlı cənub bölgəsində bizim üçün çox böyük risklər yaransa, dövlətin resurslarının, imkanlarının böyük bir hissəsi buraya yönəlsə, onda ermənilər fürsətdən istifadə etməyə çalışacaq. Burada vacib bir məqam ondan ibarətdir ki, əgər 90-cı illərin əvvəllərində hədəf Tərtər, Bərdə istiqamətində cəbhəni yarıb Yevlax yoluna çıxmaq idisə, son dövrlərdə biz atəşkəsin pozulmasını Qazax-Ağstafa istiqamətində görürük. Bu da təsadüfi deyil. Ona görə ki, 90-cı illərin əvvəllərində Tərtər-Bərdə istiqamətində cəbhəni yarıb, Yevlax istiqamətindən magistrala çıxmaq üçün ermənilərə təqribən 60-70 km-lik məsafə qət etmək lazım idisə, Qazax istiqamətindən Bakı-Tiflis-Ceyhan magistralını kəsmək üçün 20-25 km-lik məsafə dəf etmək lazımdır. Fikir verirsinizsə, son dövrlərdə atəşkəsin pozulması, ermənilərin yeni hərbi postların tikməsi və sair hamısı Qazax istiqamətində baş verir. Mən bunu təsadüfi saymıram. Xüsusən də nəzərə alsaq ki, Xəzər dənizi ilə bağlı konvensiya imzalanandan sonra Türkmənistan qazının da Avropa bazarına çıxması layihəsi artıq indi ciddi müzakirə predmetidir. Türkmənistanın qaz ehtiyatları da dünyada ilk beşliyə daxil olan ehtiyatlardır. Türkmən qazının da Azərbaycan və Gürcüstan ərazisindən Avropaya çıxması Rusiyanın Avropada enerji strategiyasını iflic vəziyyətinə sala bilər. Ona görə də 90-cı illərin əvvəllərində bu yolu kəsmək yalnız Azərbaycan nefti ilə bağlı bir strategiya idisə, indi Türkmənistan qazının da Avropa bazarına çıxması Rusiyanın bütün enerji strategiyasına ölümcül zərbə vura bilər. Ona görə də Rusiyada bu məsələ ilə bağlı maraq və siyasi motivasiya yaranır.\n- Belə olan halda çıxış yolu nədir?\n- Biz bu məsələlərə ciddi yanaşmalıyıq. Xüsusən də nəzərə alsaq ki, bilmirəm hansı səbəbdən Qazax istiqamətində Ermənistan sərhədlərindən Azərbaycanın ordu hissələri çəkilib və sərhədin həmin hissəsi Sərhəd Qoşunlarının öhdəsinə verilib. Nəzərə almaq lazımdır ki, bu, Azərbaycan üçün strateji əhəmiyyət kəsb edən və hərbi risklər baxımından çox əhəmiyyətli bir yerdir. Azərbaycan-Gürcüstan-Türkiyə enerji magistrallarını kəsmək baxımından ermənilər üçün ən qısa yol məhz Qazax istiqamətindədir. Ona görə də bu istiqamətə çox ciddi diqqət yetirilməlidir. Yuxarıda sadaladığım 4 amil qarşıdakı zamanlarda bizim milli təhlükəsizliyimiz üçün çox riskli təhlükələrdir. Mən qarşıdakı dövrü kritik bir dövr kimi qiymətləndirirəm. Hesab edirəm ki, bu amillər üst-üstə düşsə, eyni vaxtda baş versə, bir tərəfdən pandemiya, bir tərəfdən iqtisadi problemlər, digər tərəfdən İrandan qaçqın axını, üstəlik də ermənilərin və rusların birgə hərbi avantüraları Azərbaycan dövlətçiliyi üçün çox böyük təhlükə yarada bilər. Ona görə də biz bu məsələləri atdığımız addımlarda, qurduğumuz planlarda nəzərə almalıyıq. Bunların qarşısını almaq üçün çox ciddi tədbirlər görməliyik.\nMüharibə ilə hədəfimizə çatdıq: Bəs, Xankəndi? - Namazov


2021, 31 İyul, şənbə, Bakı vaxtı 13:28\nŞuşa şəhəri, mart, 2014-cü il\n“Azərbaycandan olan turistlər Ermənistan iqtisadiyyatına əsaslı töhfə verə bilərlər”. Bu fikri Xarici İşlər Nazirliyinin (XİN) mətbuat xidmətinin rəhbəri Hikmət Hacıyev “Trend” agentliyinə müsahibəsində səsləndirib.\nXİN rəsmisi bildirir ki, işğaldan azad olunandan sonra Azərbaycanın Dağlıq Qarabağ bölgəsi və ətraf rayonlar turistlər üçün əsas marşrutlardan birinə çevrilə bilər:\n“Xarici turistlərlə bərabər, bu marşrut ilk növbədə ölkədaxili turistlər üçün cəlbedici istiqamətdir. Nəticə etibarilə Azərbaycanın Dağlıq Qarabağ bölgəsinin erməni və Azərbaycan icmasının həyat şəraiti daha da yaxşılaşa və region daha da inkişaf edə bilərdi. Digər qonşu dövlətlərin təcrübəsində olduğu kimi, Azərbaycandan olan turistlər elə Ermənistanın öz iqtisadiyyatına da əsaslı töhfə verə bilərlər”.\n“Ermənistanın işğalı altında olan Azərbaycanın Dağlıq Qarabağ bölgəsinin erməni icması SSRİ dövründə Bakı, Gəncə və ya Ağdamdan olan turistlərin səfərlərinin onların yaşayışına nə dərəcədə töhfə verdiyini xatırlayırlar,” Hikmət Hacıyev sözlərinə əlavə edib.\nXatırladaq ki, Azərbaycanın ABŞ-dakı səfiri Elin Süleymanov bu günlərdə ABŞ mediasına müsahibəsində deyirdi ki, qonşu ölkəyə yatırmağa kifayət qədər pul var.\n“Biz qonşulara sərmayə qoyuruq, Ermənistana da sərmayə yatıra, regionda tərəfdaş ola bilərdik,” cənab Süleymanov söyləyib.


Pandemiya dövründə Azərbaycanın məşğulluğa və sosial rifaha dəstək təcrübəsi - XALQQAZETI.COM\nMüsahibə zamanı nazir pandemiyanın Azərbaycan iqtisadiyyatına mənfi təsirinin qarşısının alınması istiqamətində aparılan işləri qeyd edib. O, Prezident İlham Əliyevin siyasətinə uyğun olaraq, bu gün ölkəmizdə əhalinin sağlamlığının qorunmasının və məşğulluğun, sosial rifahın dəstəklənməsinin, iqtisadiyyatın stimullaşdırılmasının görülən tədbirlərin əsas istiqamətləri olduğunu vurğulayıb. Pandemiyanın iqtisadiyyata, makroiqtisadi sabitliyə, məşğulluq məsələlərinə və sahibkarlıq subyektlərinə mənfi təsirinin azaldılması ilə bağlı ölkədə reallaşdırılan tədbirlərdən bəhs edən S.Babayev bu sahəyə 3,5 milyard manatdan çox, o cümlədən məşğulluq və sosial rifah bölməsinə 600 milyon manat vəsait ayrıldığını diqqətə çatdırıb. Nazir 4 istiqamət üzrə həyata keçirilən 12 tədbirin 4,8 milyondan çox vətəndaşı və ya ölkə əhalisinin 48 faizindən çoxunu əhatə etdiyini, pandemiya dövründə 1 milyon 660 min muzdla (əmək müqaviləsi ilə) çalışan işçinin iş yerinin və əməkhaqqı gəlirinin qorunduğunu deyib. O, eyni zamanda, hər ay əhalinin 23 faizindən və ya 2 milyon 340 min nəfərindən çoxuna sosial ödənişlərin davamlılığının təmin edildiyini bildirib.\n16 2020 10:12 - SOSİAL HƏYAT


"Məktəbəhazırlıq qruplarında işin təşkili metodikası" mövzusunda təlim kursları davam edir Təməl bacarıqlar uşaqlıq dövrünün ilk illərindən əldə edildiyinə görə uşaqların zehninin erkən yaş dövründən inkişaf etdirilməsi vacibdir. 03.07.2017\n"Nitq qüsurlarının korreksiyası" təlim kursu başa çatmışdır Təlimlərdə ibtidai sinif müəllimləri və məktəbəhazırlıq siniflərində dərs deyəcək müəllimlər iştirak etmişdir. 30.06.2017\n"İbtidai siniflərdə demokratik vətəndaşlıq və insan hüquqlarının tədrisi metodikası" mövzusunda seminar başa çatmışdır Seminarın moderatorları Avropa Şurasının ekspertləri Olena Stislavska və Majena Rafalska olmuşdur. 19.06.2017\n"Təbiətlə insanların vəhdəti" : Təbiət qoynunda keçən dərslər Çağırışımıza qoşularaq dərslərini təbiət qoynunda keçən və dərs zamanı çəkilən fotoları Sizə təqdim edirik. 16.06.2017\n"Erkən yaş təhsili proqramı" başa çatmışdır Təlim kursu Sinqapurun Milli Təhsil İnstitutunun nümayəndəsi Keren Komala Subramaniam tərəfindən keçirildi. 16.06.2017\n"Qeyri-ənənəvi rəsmçəkmə texnikaları" mövzusunda təlim kursu davam edir Artıq bir neçə gündür davam edən təlimlərdə nəzəri biliklərlə yanaşı, praktiki bacarıqların formalaşması istiqamətində işlər aparılır. 16.06.2017\nTəhsil İşçilərinin Peşəkar İnkişafı İnstitutuna maarifçi QHT-lərin informasiya turu təşkil edilib İnfotur çərçivəsində qonaqlar institutun ibtidai sinif müəllimləri üçün yaradılmış "Təməl" Mərkəzi və "British Council" tərəfindən ingilis dili müəllimləri üçün Resurs Mərkəzi ilə tanış olublar. 16.06.2017\n"İbtidai siniflərdə demokratik vətəndaşlıq və insan hüquqlarının tədrisi metodikası" mövzusunda seminar öz işinə başlamışdır Moderatorlar Avropa Şurasının ekspertləri Olena Stislavska və Majena Rafalskadır. 15.06.2017


Şişkinliyi azaltmağa kömək edəcək 11 çay - Digər\nO biri gecə, ofisdəki stresli bir gündən sonra mağazadan əvvəlcədən hazırlanmış peçenye xəmirini götürüb həm çiy, həm də bişmiş formada yeyin (yeni CDC xəbərdarlıqları lənətə gəlsin) üçün çox yaxşı bir fikir olduğunu düşündüm. Adətən çox zərif şəkər və karbohidrat yemirəm, çünki məni şişirdiklərini bilirəm və bu qərar məni inanılmaz dərəcədə şişirdi. Və biraz bulantı, TBH.\nBu cür xəstəliklər üçün daha çox təbii müalicəyə müraciət etməyə çalışdım, buna görə etibarlı karbohidratdan sonra qaz-X çıxdı. Göründüyü kimi, baxmayaraq ki, müəyyən çaylar həddən artıq, mütləq həddən artıq olanı azaltmaq üçün əla ola bilər şişkin hiss. Üstəlik, bir fincan çayı yudumlamaqla bağlı çox rahat bir şey var (yataqda uzanıb oxuyursan və ya yenidən baxsan bonus xalları Parklar və İstirahət çayın şişirmə sehrini işləməsini gözləyərkən). Mütəxəssis diyetoloq-diyetoloqlar Amy Shapiro və Isabel Smithlə əlavə tüklü olduğumuz zaman bitki və otların nə kömək edə biləcəyi barədə danışdım. Şişkinliyi azaltmağa kömək etmək üçün ən yaxşı çayları axtarmağa davam edin.\nAmy Shapiro , MS, RD, CDN, qurucusu və direktoru Real Nutrition NYC New York şəhərində. Amerika Diyetoloqları Dərnəyinin və Böyük Nyu York Pəhriz Dərnəyinin və Ağırlıq İdarəetmə, Qadın Sağlamlığı, Bəslənmə Sahibkarları və Ətraf Qidalanma Diyetetik Tətbiq Qruplarının üzvüdür.\nIsabel Smith , MS, RD, CDN, CEO ve kurucusudur Isabel Smith Bəslənmə New York şəhərində. Böyük New York Diyetetik Dərnəyinin, Bəslənmə və Diyetetik Akademiyasının üzvüdür və sertifikatlı Səviyyə 2 Reiki praktikantıdır.\nPhoto by Eiliv-Sonas Aceron haqqında Çəkməyin\nZəncəfil güclü bir antiinflamatordur. Bundan əlavə, tərkibində olan gingerol adlı bir birləşmə var tapıldı şişkinliyi aradan qaldırmağa kömək etmək. Bonus: Bu da ürək bulanmasına kömək edir. 'Zəncəfil çayı qaz, şişkinlik, mədə ağrısı və bağırsaq hərəkətlərini azaltmağa kömək edən güclü bir həzm köməkçisidir. İltihabı yatırdığı və GI traktını sakitləşdirdiyi bilinir 'dedi Smith.\nPhoto by Anton Darius haqqında Çəkməyin\nUşaq vaxtı mədəm ağrıyanda nənəm mənə nanə əmməyimi deyərdi. Şəkərin mədə-bağırsaq problemlərimə nə qədər kömək etdiyindən əmin deyiləm, amma nanə və mədə əziyyətlərinə kömək etmək üçün bir şey söyləmək lazımdır. 'Nanə yağının mədə ağrısını, şişkinliyi, qazı azaltmaqda təsirli olduğu göstərildi və bəzi araşdırmalar nanə çayının simptomları yaxşılaşdırmaq üçün lazımi miqdarda olduğunu göstərdi' deyir Shapiro.\nŞüyüd, saysız-hesabsız sağlamlığı artırıcı faydaları üçün tədqiq edilmişdir, ancaq şişməməyə gəldiyiniz üçün, mədə-tərbiyə şücaətinə diqqət yetirəcəyik. Şüyüd, bağırsaqdakı qazların yayılmasına kömək edir və vücudunuzun daha çox safra çıxarmasına kömək edir. Daha çox safra, vücudunuzun yağları daha yaxşı parçalaya biləcəyi deməkdir, xüsusən də süd şişkin mədə arxasında ən böyük günahkarlardan biri olan məhsullar. Rəflərdə şüyüd çayı tapa bilmirsiniz? Shapiro təklif edir ki, yalnız bir az toxum əzib suya dik.\nBu çayı mürgüləmə xüsusiyyətlərinə görə daha yaxşı tanıya bilərsən, həm də şişkin bir mədəni sakitləşdirməyə kömək edə bilər. Bağırsaq divarındakı iltihab digərləri ilə birlikdə şişkinliyə də səbəb ola bilər can sağlığı məsələlər. Smith, 'Çobanyastığı ekstraktının antiinflamatuar xüsusiyyətlərinə görə ishal və mədə xoralarından qorunma potensialına sahib olduğunu göstərən bəzi ilkin araşdırmalar var' dedi.\n'Bu çay təbii bir sidikqovucudur, buna görə sidik ifrazını artıraraq suyun ağırlığını və tutulmasını azaltmağa kömək edəcək' deyir. Banyoya saatlıq qaçış heç kimin xoşuna gəlməsə də, bu əlavə su çıxışı şişkinliyi aradan qaldırmağa kömək edə bilər. Bu tərkib hissəsi həmçinin iltihabı, narahatlığı və daha çoxunu sakitləşdirmək üçün uzun müddətdir istifadə olunur.\ncometic / Getty Images\nKökü Gentiana lutea Zəncəfil kimi olduqca qalın olan bitki, yaşıl çay və ya çobanyastığı kimi çaylarda görəcəyiniz başqa bir qatqıdır. Bitkinin acı flavonoidləri həzm prosesinə kömək edir, yola çıxan hər hansı bir şişlik və ya yığılmış qaz göndərir.\nGentian kökü yalnız şişkinlik əlamətlərini aradan qaldırmağa kömək edəcək, həm də ilk növbədə onların qarşısını almağa kömək edə bilər. '[Gentian kökü] tez-tez yeməkdən əvvəl və ya ondan sonra həzm sistemini aktivləşdirməyə və bədənin qida qəbul etməsinə kömək etmək üçün istifadə olunur ”deyir Smith.\nLimon çay içməkdir, Windex də atanın içindədir Mənim Böyük, Şişman, Yunan Toyum : şişkinliyi aradan qaldırmaq üçün hər hansı bir çay var? İçinə bir az limon qoyun. Smith, 'Limonlarda sidik çıxartmağı artıran və baş verə biləcək əlavə su şişkinliyinin sərbəst buraxılmasına kömək edə biləcək çox miqdarda limon turşusu da var' deyir. Çaya əlavə vuruş vermək üçün limon tez-tez bu siyahıda yer alan digər maddələrlə birləşdiriləcəkdir.\nAcı çay fikri cinslərinizin düyməsini basa bilməməkdən daha pis səslənirsə, bir az hibiscus çayını sınayın. Çiçəklər qaynadanda daha şirin, mərcanıqabənzər bir ləzzət verir; hibiscusdakı flavonoidlər tənzimləməyə kömək edə bilər a hormon aldosteron adlanır, Smith deyir. Elektrolit səviyyələrini idarə edir və suyun qəbulunu təsir edir - şişkinliyi məğlub etmək üçün hər ikisi.\nMatça və ya Yaşıl çay\nPhoto by Alice pasqual haqqında Çəkməyin\nTəbii enerji, kilo verməyə kömək edin, dəriyə qulluq möcüzəsi - yaşıl çay alırıq, hər şeydə bacarıqlısan. Şişkinliyə qarşı xüsusiyyətlər onsuz da uzun müddətə olan faydalar siyahısına əlavə edin; yaşıl çayın kateşinləri GI traktını sakitləşdirməyə və mədənin qidanı daha səmərəli həzm etməsinə kömək edir. Tamamilə şişkinlik blokeridir.\nFoto: Ayla87 / Stock.xchng (http://www.sxc.hu/profile/Ayla87)\nBu acı yaşıl bitki Avropada həzmi təşviq edən ən populyar çay maddələrindən biridir və bəli, nə düşündüyünüzü bilirik: bu, absentdəki kimi tərkiblidir - spesifik qarışıq thujone adlanır. Bir qədər içməlisiniz 20 fincan çay ilə yaşıl perini qovmaq üçün bir gün, buna görə həzmini daha az miqdarda kömək etmək üçün şirələrin sərbəst buraxılmasına kömək edəcəyi yaxşı bir şeydir.\nHamilə və ya ana südü ilə qidalanırsınızsa, hansı bitki müalicəsinin sizin üçün təhlükəsiz ola biləcəyi barədə həkiminizə müraciət edin. Yalnız zəncəfil olmuşdur oxudu hamilə qadınlarla etibarlı şəkildə; yovşandakı thujone kimi bəzi birləşmələr büzülmələrə səbəb ola bilər.\nKimyon toxumu və onların yağı da daxil olmaqla bir sıra həzm simptomlarını müalicə etmək üçün istifadə edilə bilər İKS , ürək yanması, şişkinlik və GI spazmları. 'Kimyon toxumu inanılmaz dərəcədə güclüdür!' Smith deyir. 'Probiotik kimi hərəkət edən bağırsaqdakı faydalı bağırsaq bakteriyalarının inkişafını dəstəkləyən bəzi antimikrobiyal xüsusiyyətlərə malikdirlər.'\nDiyetisyenlerin fikrincə, bunlar arıqlamaq üçün ən yaxşı çay növləridir


Cibimizi Və Büdcəni “uçuran” AZAL… – Milyonları Göyə Sovururlar - XEBERLER\nAzərbaycan Hava Yolları Qapalı Səhmdar Cəmiyyəti (AZAL QSC) ilə bağlı dəlil və sübutlar göstərilərək çox sayda tənqidi materiallar yayılıb.\nAZAL prezidenti Cahangir Əsgərovun dəyəri milyardlarla ölçülən biznes şəbəkəsi, o cümlədən ailə üzvlərinin adına rəsmiləşdirilən şirkətləri, otelləri olduğu artıq heç kimə sirr deyil. O cümlədən hər kəs bilir ki, AZAL ölkədə uçuşları həyata keçirən tək monopolist şirkətdir. Yəni AZAL-ın birinci vəzifəsi insanları hava yolu ilə təhlükəsiz və sərfəli şərtlərlə gedəcəkləri ölkələrə çatdırmaqdır. Amma AZAL özü yox, qiymətləri “uçur”. Bu gün AZAL dünyanın ən bahalı xidmət göstərən hava yolu şirkətlərinin başında gəlir. Bütün bunların müqabilində isə AZAL hər ilin yekununda ili zərərlə başa vurduğunu açıqlayır. Zərər isə məlum olduğu kimi, hər il dövlət büdcəsi hesabına ödənilir. Yəni vətəndaşların ödədiyi vergilər hesabına qiymətləri “uçan”, özü isə zərərlə işləyən AZAL-a yardım edilir. Məsələn, 2020-ci ildə dövlət büdcəsindən AZAL-a 86 milyon 900 min manat vəsait ödənilib.\n“Dövlət büdcəsindən ayrılan maliyyə dəstəyi ilk növbədə AZAL-da və onun tabeli təşkilatlarında çalışan işçilərin əməkhaqqları və ona bərabər tutulan ödənişlərə, xarici və daxili qurumlar qarşısında olan kreditor borclara, kommunal və bir sıra digər minimal əməliyyat xərclərinin ödənilməsinə yönəldilib”, – deyə Maliyyə Nazirliyinin rəsmi məlumatında deyilir.\nOnu da əlavə edək ki, 2020-ci ilin dövlət büdcəsində AZAL-a 230,9 milyon manat vəsait ayrılıb. Təbii ki, pandemiya dövrünün bütün sahələrə zərər vurduğu bəllidir. Ölkələr hava, quru sərhədlərini qapadıb və AZAL-ın belə bir məqamda uçuşlar həyata keçirməsi mümkün deyildi. Ona görə də AZAL-ın 2020-ci ili zərərlə başa vurmasına haqq qazandırmaq olar, necə ki, AZAL və digər aidiyyəti qurumlar bunu edir.\nBəs 2018-ci ildə AZAL-ın pul qazanmasına nə mane olurdu?\nYenə də rəsmi rəqəmlərə görə, AZAL (AZAL, “BUTA”) 2018-ci ildə ümumilikdə 208 milyon 233 min manat zərərə məruz qalıb. Bu zərər isə 2017-ci ildən 20.8 faiz çox olub. Yəni AZAL 2017-ci ildə 173 milyon 527 min 500 manat zərər edib. Bazarda rəqabət edəcək alternativ şirkətin olmadığı bir halda qiymətləri özü təyin edən, yanacağı isə dövlətdən pulsuz alan bir şirkətin – AZAL-ın zərərlə işləməsi, bunun müqabilində şirkətin prezidenti Cahangir Əsgərovun milyard dollar dəyərindəki biznes imperiyasının olması barədə söyləntilər onu deməyə əsas verir ki, onlar təkcə insanların cibini soymur, həm də dövlət büdcəsini “uçurur”.\nYoxsa hava nəliyyatı ilə sərnişindaşımanın 99,8 faizi dövlətə məxsus “Azərbaycan Hava Yolları” QSC-nin payına düşdüyü halda AZAL niyə zərərlə işləsin ki? (Cəbhə.info)\nThe post Cibimizi və büdcəni “uçuran” AZAL… – Milyonları göyə sovururlar appeared first on 24 saat.\nAZAL büdcəni en son xeberler ən son xəbərlər göyə hrefhttpswwwaz24saatorgcibimizivC999budcC999niucuranazalmilyonlarigoyC999sovururlarCibimizi Milyonları son xeberler son xəbərlər sovururlarah2 stylecolorcd1714a uçuran və xeberler xeberler 24 saat xeberler bu gun xəbərlər\nRusiyaya məxsus təyyarənin və helikopterin vurulma anı -VİDEO\n‘Dead Space’ yaradıcısının yeni qorxu oyunu ‘The Callisto Protocol’dan fotolar təqdim edilib


07 noyabr 2019, 11:05\nMehparə Quliyevadan, Bərdə, Azərbaycan\nBiz məcburi köçkünlər dövlətimizin qayğısını hər zaman öz üzərimizdə hiss etmişik. Bu kateqoriyadan olan insanların mənzil-məişət şəraitinin yaxşılaşdırılması, onların sosial müavinətlə təmin edilmələri və imtiyazlarla əhatə olunmaları bunun əyani sübutudur.\nBu ilin iyununda həyat yoldaşım vəfat etdikdən sonra ailəmizin maddi təminatı bir qədər çətinləşmişdi. Dörd nəfərdən ibarət ailəni təkbaşına dolandırmaq əlbəttə ki, bir qadın üçün asan deyildir. Gəncə Dövlət Universitetini yeni bitirmiş böyük qızımın müraciətimiz əsasında işlə təmin edilməsi bizə böyük dəstək oldu. Buna görə mən, ilk növbədə, Sizə təşəkkür etməyi özümə borc bildim. Çünki Siz ölkəmizdə gənclərin təhsil almaları, işlə təmin olunmaları, özlərinə yaxşı həyat qurmaları üçün geniş imkanlar yaratmısınız.\nƏziz Prezidentimiz, həm məcburi köçkün, həm də işlə yeni təmin olunmuş sevincli gənc bir qızın anası kimi Sizə dərin minnətdarlığımı bildirirəm. Allah Sizə hər zaman övladlarınızın xoş gününü görməyi, xoş sorağını eşitməyi qismət eləsin.\nQuliyeva Mehparə Ədəb qızı, Ağdam rayonundan məcburi köçkün.\nAzərbaycan Respublikası, Bərdə rayonu, Şorəlli kəndi.


Bu mövzuda divar qəzetləri, plakatlar hazırlanır, debatlar və müzakirələr təşkil olunur.\nSentyabrın 29 – da kollecdə “Beynəlxalq Turizm günü” nə həsr olunmuş tədbir keçirildi. Tədbirdə “Turizm” fənn komissiyasının müəllimləri, “Turizm və onun təşkili”, “Bələdçilik işi” ixtisası üzrə təhsil alan tələbələr iştirak etdilər.\nTədbirdə giriş nitqi ilə təcrübəli pedaqoq Əşrəf Əsgərov çıxış etdi. Daha sonra fənn müəllimləri Aydın Məmmədov “Turizm günün yaranması Elşad Səmədov “ Dünya ölkələri üzrə mehmanxanaların təsnifat sistemi”, Xuduyev İqbal “ Turizmin müasir vəziyyəti”, Nazan İdrisova “ Turizmin insan həyatında rolu” mövzuları üzrə maraqlı məruzələr səsləndirdilər.\nDaha sonra məruzələr ətrafında diskusiya təşkil olundu. Tədris işləri üzrə direktor müavini Çinarə Abdullayeva çıxış edərək “Beynəlxalq Turizm Günü” – nün qeyd olunması ilə bağlı öz fikirlərini bildirdi. TMT – 15 qrupunun tələbələri Aysel və Röyal, TT – 38 qrupunun tələbəsi Fərid də müzakirələrə qoşularaq turizmin inkişaf xüsusiyyətləri ilə əlaqədar maraqlı fikirlər səsləndirdilər.\nTədbir öz işini maraqlı fikir mübadiləsi şəraitində davam etdirdi.\nƏlavə edilmə tarixi: 09.10.2015 | Baxılma sayı: 918\nMingəçevir Turizm Kollecində Xocalıya ədalət - FLASHMOB- JUSTİCE FOR KHOJALY\nAzərbaycanın hər yerində olduğu kimi Mingəçevir Turizm Kollecinin müəllim və tələbə heyətidə Xocalı faciəsini andı.Bir qrup tələbə JUSTİCE FOR KHOJALY ( Xocalıya Ədalət) FLASHMOB-u təşkil etiblər.\nMingəçevir Turizm Kollecində Novruz bayramı qeyd olundu.


Yeni prezident iqamətgahı yetimlərin çörəyinə bais olub – HEFTEAZ.TV\nYeni prezident iqamətgahı yetimlərin çörəyinə bais olub\n31 Mart| 17:01\n«Atamın o ərazidə kafe-restoranı vardı. Əmim oranı işlədirdi, ayda da bizə 1000 manat verirdi. O pulla xərclərimiz ödənirdi», – Yüksəl BabayevAzadlıqRadiosuna müsahibəsində deyir: «Həmin obyektin mülkiyyət sənədləri var idi. 2008-ci ildə Dövlət Əmlak Komitəsindən bizə Bakının Xətai rayonunda torpaq sahəsi ayrıldı, şifahi razılaşdırıldı ki, həmin torpaq bizim adımıza sənədləşdiriləcək. Əmimgil də restorandakı bütün əmlakı o sahəyə aparıb tökdü. Ancaq sonradan o torpaq bizim adımıza sənədləşdirilmədi. Prezident iqamətgahı tikiləndə obyektimiz artıq sökülmüşdü. Ortada Dövlət Əmlak Komitəsi ilə məktublaşmalarımız var. Axırda məcbur qalıb məhkəməyə verdik».\n16 AYLIQ MƏHKƏMƏNİN SONU… YOXMUŞ\n«Məhkəmədə Bakı şəhər İcra Hakimiyyəti məsuliyyəti öz üzərindən atdı ki, söküntünü Dövlət Əmlak Komitəsi aparıb. Ancaq Əmlak Komitəsinin texnikası yoxdur. Söküntü zamanı Əmlak Komitəsinə tapşırılıb ki, bu adamlara torpaq verin, onlar da verməyib. İndi ortada sənəd yoxdur ki, burda tikintinin aparılması kimə tapşırılıb. Görünən yalnız budur ki, həmin ərazidə restoran var idi, indi isə oradan prezident iqamətgahının divarı keçir. Yaxşı ki, bunu inkar etmək olmur. Rəsmi şəkildə etiraf ediblər ki, orda abadlıq işi aparılıb, restoran sökülüb, Dövlət Əmlak Komitəsinə müvafiq yer ayrılması ilə bağlı tapşırıq verilib. Əslində, Əmlak Komitəsi balansında torpaq saxlamır, ərazi, obyekt hansısa dövlət qurumunun sərəncamında olur», – Fərhad Mehdiyev deyir.


Cavab: Ramazan orucunun niyyətini fəcrdən öncə axşam etmək lazımdır. Gündüzdən edilən niyyətlə tutulan oruc caiz deyil.\nHəmin günün Ramazana aid bir gün olduğunu səhər-səhər (duha vaxtı) öyrənən kəs oruca niyyət etməli və axşama kimi yemək və içməkdən çəkinməli və axırda həmin günün qəzasını tutmalıdır. Çünki İbn Ömərin (Allah ondan razı olsun) Hafsaya (Allah ondan razı olsun) onun da Peyğəmbər sallallahu aleyhi və səlləmə istinadən rəvayət etdiyi hədisdə Peyğəmbərin belə söylədiyi xəbər verilir: “Fəcrdən əvvəl oruc tutmağa niyyət etməyənin orucu yoxdur”. Bu hədisi Əhməd, Sünən müəllifləri, İbn Xüzeymə və İbn Hibban səhih və mərfu yolla rəvayət etmişlər.\nBu fərzlərə aiddir. Nafilə orucda isə fəcrdən öncə bir şey yeməyib, içməyib və ya cima etməmişsə gündüz niyyət etməsi də caizdir. Çünki Aişənin (Allah ondan razı olsun) nəql etdiyinə görə Peyğəmbər sallallahu aleyhi və səlləm bir gün səhər onun yanına gəldi və: “Yanınızda (yeməyə) bir şey var?- deyə soruşdu. Aişə radiyallahu anhə “Xeyr” deyə cavab verdikdə, O sallallahu aleyihi və səlləm “Elə isə mən oruc tuturam” deyə buyurmuşdur. Bu hədisi Muslim “Səhih” əsərində təxric etmişdir.\nMüvəffəq edən Allahdır. Allahın salavatı və salamı Muhəmmədə, onun ailəsi və səhabələrinin üzərinə olsun.\nFətəvə əl-Ləcnətu-d-Daimətu lil-Buhusi-l-İlmiyyəti vəl-İfta, 4353-saylı Fətva.\nTarix: 02.04.2013 / 20:35 Müəllif: *Beyaz_Gul* Baxılıb: 173\tBölmə: Ramazan


Audi A4 - Elan № 557551 - Rover.az\nİdeal vəziyyətdə. Ən full versiyadı. Qaraj şəraitində saxlanılıb. Yalnız bazar günü sürülüb. 3-cü avtomobil kimi istifadə olunub. Qətiyən problemi yoxdur. Yağ, filter, şamlar yeni dəyişilib. Xahiş olunur yalnız fikri ciddi olanlar narahat eləsin.


Uşaqlara düzgün tərbiyə veriririkmi? » wWw.Qadinlar.Biz ~ Qadınlar Bir Incidir! Populyar Qadın Saytı\nUşaqlara düzgün tərbiyə veriririkmi?\nTarix: 25-06-2014, 10:00\nSəs ver: Uşağa tərbiyə verərkən laqeyd yanaşmaq və buna boş bir şey kimi baxmaq olmaz. Əvvəlcə böyüyən, sonra böyüdən insanın dərsinin ana ünsürü ailə qurumudur. Bu mövzu cəmiyyətin təməlini təşkil etməkdədir. Uşağın tərbiyəsi dünyaya gəlmədən, ana bətnində olarkən başlamalıdır. Hamiləlik göstəriciləri başladığı zaman uşağın həyatı əxlaqı və imanı ana olmağa hazırlaşan qadının yediyinə, içdiyinə, hərəkətlərinə və davranışlarına çox diqqət etməsi lazımdır. Beləcə, körpənin gələcəyi şəkil alır. Peyğəmbər Əfəndimiz (s.a.v) nurlu kəlamlarının birində belə buyurmuşdur: "Körpə ana qarnında 40 gündən sonra insan olaraq toplanmağa başlayır. Bir-biri ilə eyni mühitdə təmasda olur, sonra o qədər zamanda pıxtalaşmış qan olur və sonra 40 gündə ət parçası olaraq qalır. Daha sonra onun üçün mələklər nələr edəcəyini, ruzisini, əcəlini, xoşbəxt və ya bədbəxt olacağını yazmaqla tapşırılır. Bunlar yazıdıqdan sonra canına ruh üfürülür". Bu hədisdən başa düşüldüyü qədər uşaq daha ana bətnindəykən bütün gələcəyi hazır olur. Ananın da bütün xasiyyəti və hərəkətləri uşağın gələcəkdəki həyatına təsir etdiyini də yaddan çıxartmayaq. Uşaq doğulduqdan etibarən tərbiyənin əhəmiyyətli bir hissəsi başlayır. Unudulmamalıdır ki, tərbiyə ölənə qədər davam edən bir fəaliyyətdir. Ana və ataya düşən ən böyük vəzifə, uşaq dünyaya gözünü açdığı andan etibarən ciddi bir şəkildə işə girməkdir. Allah Təalanın uşağı ana və ataya bir əmanət olaraq verdiyini unutmamaq lazımdır. Uşağın ana və ataya təmiz, ağ bir kağız kimi verildiyini, üzərinə yazı yazma vəzifəsinin də ana və ataya aid olduğunu unutmamaq lazımdır.\nTərbiyəyə vaxt ayırmaq mühümdür. Uşağın tərbiyəsinə ana və atalar laqeyd yanaşmamalıdırlar. Əksər valdeynlər işlədiklərinə görə uşaqlarına vaxt ayıra bilmir, özbaşına buraxır, heç bir şeyləri ilə maraqlanmır. Uşağın tərbiyəsi valdeynlərin işlərinin arasında unudulub gedir. Tərbiyə vermək ancaq o demək deyil ki, uşağın qarnını doydurub, təmiz səliqəli geyindirəsən. Bu cür bir tərbiyə anlayışı ilə yetişən uşaqların mənəvi dünyası boş qalacaq, yaxşı və əxlaqlı böyüməyəcək, irəlidəki yaşlarında bu boşluğun fakturasını özü, cəmiyyət, ata və analar çox ağır ödəyəcək.\nUşaqlara düzgün tərbiyə veririkmi?\nTərbiyənin yalnız tətbiq olunan metodlarla bağlı olmadığı bizim ulu babalarımız tərəfindən də deyilmişdir. Ana-atanın uşaq dünyaya gəlmədən əvvəlki həyatlarının, ananın uşağa hamilə olduğu zamankı həyatının və uşaq dünyaya gəldikdən sonra da evin ümumi vəziyyətinin uşaq üzərində təsirləri vardır. Bunun üçün xüsusilə ata qazancına haram qarışdırmamağa diqqət etməlidir. İmam Azam Həzrətləri haqqında belə bir mənqibə nəql edilir: Bir gün İmamın uşağı xoş olmayan bir davranışla qonşuların xətrinə dəyər. Qonşu bir neçə dəfə təkrarlanan bu davranışı utana utana Hz. İmama izah edər. İmam Azam uşağa heç bir şey söyləməz. Yoldaşını çağırar və: "Xanım, mən bütün həyatımı nəzərdən keçirdim, uşağımızı belə bir davranışa itələyəcək səhvi tapa bilmədim. Bir də sən həyatını nəzərdən keçir" deyər. Qadın həyatını diqqətlə nəzərdən keçirər və sonunda uşağa hamiləykən qonşunun bağçasından öz bağçalarına düşmüş bir meyvəni yediyini xatırlayar. Dərhal qonşularına gedər və haqqını halal etdirər.\nBöyüklərimizdən yenə birinin uşağı atası tarlaya gedərkən heyvanlarının başqalarının tarlasından ot yeyər narahatlığıyla ağzını bağlarmış. Bir başqa böyüyümüz uşağın anasına, "Bu uşağı necə yetişdirdin?" deyə soruşarlar. O da bu cavabı verər: "Mən onu dəstəmazsız olaraq heç əmizdirmədim".\nUşaqları döyməklə tərbiyə etmək olmaz. Uşaqları döyülməyə öyrəşdirmək onların gələcəkdə müxtəlif cinayətlərə əl atmasına səbəb ola bilər. Uşaqların ən böyük düşməni döyülməkdir. Uşağı döyməklə tərbiyə etmək onu kor quyuya atmağa bərabər dəyərdədir. Xüsusilə atanın döyməsi və təzyiqi ilə böyüyən uşaqlarda bəzi psixoloji problemlərin yaranmasına səbəb olur. Belə bir mühitdə böyüyən uşaqlar tez-tez yalan söyləməyə də başlayır və beləliklə yalançılığa öyrəşir. Uşaqların cinayət törətməyə yönəlməsində də ən böyük günahkar valdeynlərindir. Döyülmək uşağa heç bir şey qazandırmadığı kimi şəxsiyyətindən də bir çox şey alıb aparmaqdadır. Uşaq cinayətləri ilə əlaqədar araşdırmalardan da görünür ki, bu cür uşaqlar əsasən döyülən və təhsilsiz böyüyən uşaqlardır. Uşaqların tərbiyəsində əsas məqamlardan biri də ailə içərisində ana və ya atanın davranışlarıdır. Çünki uşaqlar daha doğulduğu gündən etibarən ətrafında olan hadisələri yaddaşlarında saxlayırlar. Və irəli yaşlarda da ana və atasını özünə nümunə olaraq seçib onların elədiklərini təkrarlayır. Uşaqlara mehriban və ölçülü bir mühit hazırlamalıyıq. Onları könüldən sevib, hərəkətlərimizlə tərbiyə etməliyik. Narın Yağış\nloading... Uşağın tərbiyəsində ata və ananın həmfikir olmasının rolu


MTN işi: Vor zakon general Çovdarov şərti azadlığa buraxılır? – EURO ASIA NEW'S INTERNET NEWSPAPER\nJuni 28, 2017 Juni 30, 2017 Euro Asia New's\nMTN işi: Vor zakon general Çovdarov şərti azadlığa buraxılır?\nMTN keçmiş generalı, ABU keçmiş rektoru Elşad Abdullayevin qardaşı Mahir Abdullayevin ogurlanmasının əsas təşkilatcılarından biri olan və sahibkarların başına torba keçirmə əməliyyatlarının rəhbəri Akif Çovdarov şərti azadlığa çıxacağı barədə PA-da gizli danışıqlar aparılır\nƏldə etdiyimiz məlumata görə təcridxanada Akf Covdarovla görüşən və ölkə rəhbərliyinin sözünü Akif Çovdarova ötürən gizli şəxs MTN qanqsterinə dövlətə vurduğu ziyanı ödədiyi və səssiz qalacagı halda şərti azadlıga çıxacagına kömək olunacagı barədə xəbərdar edib.\nİndi isə Çovdarov zərəri ödədikdən sonra şərti azadlığa buraxılacağını gözləyir. Əslində, qanun da buna icazə verir.\nYəni, Cinayət Məcəlləsinə edilən dəyişikliklərdən sonra dələduzluq və mənimsəmə ittihamı ilə həbs edilmiş müttəhim vurduğu ziyanı ödədiyi halda hakim onu məhkəmə zalından şərti azadlığa buraxa bilər.\nBu qanuna dəyişiklik də məmurlar üçün “yaşıl işıq” tramplini rolunu oynaya bilər. Əldə etdiyimiz iddialara görə, MTN generalı da həbsdə ürəklənib və şərti azadlığa çıxacağını güman edir.\nSon günlər MTN işində müşahidə olunan dəyişiklik, zərər çəkmiş şəxslərin sıxışdırılması Eldar Mahmudovun fəallaşması ilə izah edilir.\nMTN qanqsteri həbsdə özünü yaxşı aparıb. Siyasi hakimiyyət əleyhinə danışmayıb, sirrləri açmayıb, istintaqa Eldar Mahmudova qarşı ifadə verməyib, məhkəmə çıxışlarında da “zərərli” faktlar açıqlamır.\nBu detallar nəzərə alınır və onun səhhətindən də tez-tez şikayətlənməsi şərti azadlığa buraxılması ilə nəticələnə bilər.\nProsesin sonunda isə Akif Çovdarovun Sübahir Qurbanovu səsləyib ona „Sübahir, pobeda budet za nami” („Qələbə bizim olacaq”) deməsi diqqət çəkən məqamdır.\nAkif Çovdarovun, ondan əvvəl Sübahir Qurbanovla Füzuli Əliyevin diqqət çəkən arxayınçılıqları geniş müzakirələrə səbəb olub.\nSabiq milli təhlükəsizlik naziri Eldar Mahmudovun azadlıqda qala bilməsi kontekstində aparılan müzakirələrdə „MTN işi” üzrə həbsə alınmışların müxtəlif adlar altında azadlığa buraxılacaqları bir daha gündəmə gəlib.\nİllərlə MTN-də çalışmış A.Çovdarovla S.Qurbanovun həbsə düşən kimi xəstəliklərini xüsusi qabartmaları da təsadüfi deyil.\nBu adamlar vəzifədə olduqları illərdə xəstə olublar, amma xəstəliklərini əsas gətirib işdən çıxmaq istəməyiblər. A.Çovdarov MTN-dəki məlum vəzifəyə təyinatından əvvəl Rusiya vətəndaşlığı olub.\nQanuna görə, başqa dövlətin vətəndaşları Azərbaycan ərazisində cinayət törədiblərsə, barələrində çıxarılmış hökm üzrə cəzanı vətəndaşı olduqları ölkə ərazisində çəkə bilərlər.\nBu o deməkdir ki, A.Çovdarovun Azərbaycanda törətdiyi çoxsaylı cinayətlərinə görə cəzadan yaxa qurtarmaq imkanı var.\nƏsas məqam təkcə bununla bitmir.Maraqlı olan budur ki MTN qanqsterləri Akif Çovdarov Hilal Əsədov və onun keçmiş müavini Rəsul Rəsulov ABU sabiq rektoru Elşad Abdullayevin qardaşının ogurlanmasında bilavasitə iştirakçı sübuta yetirildiyi halda bu iş barəsində məhkəmə işinin gedişində hec bir kəlmədə olsun danişılmır.\nMahir Abdullayevin ogurlanması cinayyətinin xronologiyasına aydınlıq gətirilməsi ilə baglı adı çəkilən qanqsterlərə jurnalistlərin verə biləcəyi sualdan qorxan Əliyev kriminal rejimi hətta bununla baglı medya işçilərinin məhkəmə zalına buraxılmasına icazı verilməməsi məhkəmənin kimlər tərəfindən necə idarə olunmasını açıq aşkar göstərir\nEURO ASİA NEWS\nVorheriger Beitrag Rusiyada həbsdə olan dunya çempionunun həyatı təhlükədədir\nNächster Beitrag ABŞ Azərbaycanı insan alverində ittiham etdi


2022, 23 May, Bazar ertəsi, Bakı vaxtı 02:27\nRəşid Hacılı və Çingiz Qənizadə\n«Human Rights Watch»un hesabatında razılaşmadığım məqamlar var».\nBu fikri «Panorama» verilişində hüquq müdafiəçisi Çingiz Qənizadə deyib. Onun fikrincə, hesabatda bəzi sahələr üzrə şişirtmələr var:\n«Hesabatda qeyd edilir ki, Azərbaycanda hüquq müdafiəçilərinin sıxışdırılması halları var. Kim mənə deyə bilər ki, 2009-cu ildə hansı hüquq müdafiəçisi təzyiqlərlə üzləşib. Əksinə, artıq bizə imkan yaradılıb ki, istədiyimiz təcridxanada, cəzaçəkmə müəssisəsində monitorinqlər aparaq. Hesabatda dini etiqad haqqında qanuna edilən dəyişikliklərin məhdudiyyət kimi dəyərləndirilməsi ilə də razılaşmıram».\nÇingiz Qənizadə hesab edir ki, bütünlükdə Azərbaycanda insan hüquqlarının vəziyyətinin pisləşməsi haqda deyilənlər həqiqət deyil. Onun fikrincə, bir sıra sahələrdə problemlər qalsa da, müəyyən inkişaf var.\nMedia Hüquqları İnstitutunun rəhbəri Rəşid Hacılı isə düşünür ki, Azərbaycanda əsas insan hüquqları sahələrində geriləməni görməmək mümkün deyil:\n«Siz deyirsiniz ki, 2009-cu ildə heç bir hüquq müdafiəçisinə təzyiq olmayıb. Leyla Yunus və İntiqam Əliyev diffamasiya ilə bağlı məhkəmə iddiası ilə üzləşiblər. Bunu elə onlara təzyiq kimi dəyərləndirmək olar. O, cümlədən dini sferada da məhdudiyyətlər var. Üstəlik, ötən il bir sıra məscidlər söküldü, dini icmaların fəaliyyətinə məhdudiyyətlər yaradıldı. Azərbaycanda ictimai fikirlə hakimiyyət arasında dərin uçurum yaranıb».\nRəşid Hacılı hesab edir ki, vəziyyətin bu həddə çatması həm də beynəlxalq amillərlə bağlıdır:\n«Rusiya və Çin getdikcə güclənir. Ona görə Azərbaycan kimi bəzi ölkələr getdikcə üzlərini onlara doğru çevirməkdədir. Biz Ermənistanda da oxşar prosesləri görürük».


Nadir İSRAFİLOV : “Bu gün Qarabağ, sabah Şərur Dərələyəz…” |\nNadir İSRAFİLOV : “Bu gün Qarabağ, sabah Şərur Dərələyəz…”\nBu gün Qarabağ, sabah Şərur Dərələyəz…\nTələm-tələsik qərarlar çıxarmaqdan usanmadıqmı?\nYeni tədris ilindən “Qarabağ tarixi” adlı fənnin orta məktəblərdə tədris olunmasının proqrama salınması barədə xəbəri eşidəndə, hamımızın ümumi dərdi olan Qarabağ dərdindən əlavə, mənim çoxdanki başqa bir dərdim də təzələndi: Kimlərinsə, özünü böyük hərflərlə qarabağlı, naxçıvanlı, qərbi azərbaycanlı qismində təqdim etməsi və bununla ,sanki ayrıca status sahibiymiş kimi qürurlanması…\nBir tərəfdən də “yeraz”, “qraz” ifadələrinin leksikonumuzda özünə öncül yerlərdən birini tutması, adamın əsəblərini bir az da tarıma çəkir.Bəzən, ağlıma cürbəcür ağlasığmaz fikirlər gəlirdi.\nBəlkə, mən də əslimi modernləşdirib, özümü mövcud duruma rəğmən, nisbətən cılız təəssürat yaradan “qubalı” kimi deyil, daha ciddi və məğrur səslənən “şimali azərbaycanlı” kimi təqdim edim.\nLakin, heç cür alınmırdı. Ehtiyat edirdim, birdən son dərəcə diqqətli və obyektiv düşüncəli tarixçilərimizdən biri Gülüstan və Türkmənçay müqavilələrini qaldırıb, məni elə hamımızın “şimallı” olması faktı qarşısında qoya bilər. Digər tərəfdən, bu kimi ifadələr bir çox başqa fəsadlara da yol aça bilərdi. Nə bilmək olar, birdən hansısa lənkaranlı, astaralı və ya lerikli ehtiyatsızlıq edib, özünün “cənubi azərbaycanlı” olması fikrinə düşdü.\nNəticədə, İranda yaşayan cənublu qardaşlarımız bizdən incyəcək, ”Bütöv Azərbaycan” ideyası ərafında diskusiyalar səngimək bilməyəcəkdi. Nə isə, çox dərinə getməyək…Bəlkə, absurd fikirlərdən əl çəkib, mənsubiyyətimizi dəqiqləşdirmək vaxtı gəlib çatıb. Azərbaycanlı olmağımızla həmişə fəxr etməyimizin tövsiyyə olunduğu, azərbaycançılıq ideyasına sadiq qalmağın hər birimizin vətəndaşlıq borcuna çevrildiyi bir dövrdə, “Qarabağlı” əvəzinə Azərbaycanımızın Şuşa, Ağdam, Füzuli, Laçın, Kəlbəcər, “Naxçıvanlı” əvəzınə Ordubad, Şahbuz, Culfa, Sədərək, Babək rayonlarının adını çəksək, yəni nüfuzumuz aşağılanmış olacaq?\nBəlkə “Qərbi Azərbaycanlı” olmağımızı əzəlı torpaqlarımız olan İrəvan, Göycə, Zəngəzur adlarına istinad etməklə əbədiləşdirək. Ola bilsin ki, elə məhz belə təqdimat bizi oz tarixi köklərimizə daha sıx bağlayar.Regionçuluq heç də, bütün halarda və vəziyyətlərdə fayda gətirən ənənə rolunu oynaya bilməz.Yəqin ki, məni qınayanlar və sorğuya çəkənlər də olacaq. Yarı zarafat, yarı gerçək bu xatırlatmalarımın mətləbə dəxli varmı? Elə isə keçək əsas mətləbə. Yənı, görək ki, istər fakultativ məşğələ formasında aparılsa, istər 8-11-ci siniflərdə keçilsə, istərsə də bu məqsədlə 1saat deyil, 3 saat ayrılsa belə “Qarabağ tarixi”nin ayrıca fənn kimi tədrisi bizə nə verəcək?Bu sualın cavabı üzərində dayanmağa lüzum görmürəm. Çünki Respublika Təhsil Şurasının sədri, tanınmış pedaqoqumuz, professor Əjdər Ağayev öz sərrast ifadəsi ilə, məsələyə dərhal sərt təpki göstərib: “Bu tariximizin ikiyə parçalanması, cəmiyyətdə Qarabağın ayrı bir vilayət kimi tanınması fikrini yarada bilər.”\nMəncə şərhə və hər hansı bir əlavəyə ehtiyac qalmir.\nNarahat edici hal odur ki, Təhsil Nazirliyinin bu qərarını “ən humanist”, “çox yüksək”, “təqdirəlayiq” addım kimi qiymətləndirənlər də tapılıb. Belə “növbətçı havadarların” fikirlərinə bir az da rəvac verilsə, kim təminat verə bilər ki, sabah “Sərur Dərələyəz”, altdakı gün, “Borçalı” tarixinin ayrıca fənn kimi tədris olunması barədə yeni ideyalar ortalığa atılmayacaq?Bəlkə, tələm-tələsik qərarlar çıxarmaqda bir az interval yaradaq. Axı, lap elə bu günlərdə bir qərarımızın təxirə salnmasının təəssüratlarından hələ ayrılmamışıq…Təhsilə dair Dövlət Strategiyasını əsas gətirib, onun işlək mexanizmi sayılacaq Fəaliyyət Planının layihəsi belə hazir olmadan, təhsil şöbələrini ləğv edib, əvəzində Regional Təhsil İdarələrinin yaradılması barədə qərarı ertələməyə nə ehtiyac var idi. Yaxud, icra müddətinin artıq yaxınlaşmasını gordükdə tələskənliyimizi dərk edib, heç də inandırıcı olmayan səbəb bəhanə gətirməklə kimi və nəyə inandırmağa çalışırıq?\nBəlkə bu qərarımızı da ölçüb-biçib təxirə salaq. Ən yaxşı halda isə, bu fikirdən tamam vaz keçək .\nGüman etmirəm ki, bu fikirlərim hamı tərəfindən arzu edildiyi kimi anlaşılacaq və qəbul edilərək, müsbət qarşılanacaq. Başqa nəticə gözləmək də sadəlöhvlük olardı. Çünki haçansa, hansısa əski xristian mənbələrinin birində (səhv etmirəmsə Bibliyada) diqqətimi çəkən bir deyimlə rastlaşmışam: “Həqiqətı anlatmaq mümkünsüz dərəcədə çətindir, çünki hər kəsin öz həqiqəti var”.Xoşbəxtlikdən bizim hamımızın bir həqiqəti var – Qarabağ həqiqəti. Gəlin Qarabağ tarixini Azərbaycan tarixindən ayırmaqla, bu həqiqəti cılızlaşdırıb, ucuzlaşdırmayaq .\nTəhsilimiz : Etmədiklərimiz və “etdiklərimiz”\nHaci Soltan Alizade Bakida Sisianovun Oldurulmesi “Bu gün Dövlət Bayrağımızın, bayramıdır” (VİDEO)


2010-2011-ci tədris ilində Bakıdakı 265 nömrəli orta məktəbdə valideynlərlə birgə aparılan iş artıq ən önəmli məsələyə çevrilmişdir. Elə bu günlərdə IX-XI siniflər üzrə keçirilən yoxlama imtahanlarına və onun nəticələrinə həsr olunmuş valideyn yığıncağı da buna əyani sübutdur. Məktəbin direktoru Yeganə Qurbanova valideynlərlə qarşılıqlı işin təşkilindən söz açaraq təlim -tərbiyə sahəsində onların rolunu qeyd edib. Bildirilib ki, məktəblə ailənin qarşılıqlı əlaqəsi olmayan yerdə mükəmməl tərbiyədən söz gedə bilməz. Çünki tərbiyə kompleks prosesdir və onun səmərəliliyini müəllimlərlə valideynlərin, məktəblə ailənin birgə səyi nəticəsində yüksəltmək mümkündür.\nY.Qurbanova bildirib ki, dərs ilinin əvvəlindən məktəbdə hər həftənin VI günü "Açıq qapı" günü elan edilib. Hazırda yüksək nəticə əldə etmək üçün pedaqoji kollektiv valideynlərlə birgə işləmək prinsipinə layiqincə riayət edir. Valideynlər də, öz növbəsində, övladlarının yaxşı oxumasında və onların milli ruhda böyüyüb formalaşmasında pedaqoji kollektivə yaxından köməklik göstərirlər.


17/08/2019 [22:51] - Dünya - ( 770 dəfə baxılıb)\nTəşkilatın ekspertləri bu silah növü ilə bağlı hazırladıqları hesabatda raket tipli bu təhlükəli aparatların hazırlanmasını güclü dövlətlər arasında silahlanma yarışının yeni mərhələsi kimi qiymətləndirirlər. Onlar qeyd edirlər ki, ultramanevrli hipersəsli planlayan aparatların tətbiqi məsələsinə də aydınlıq gətirilməyib.\n“Raket başlıqlarının xarakterinin (onlar nüvə və adi başlıqlar ola bilər), habelə potensial hədəflərin gizli saxlanılması göstərir ki, ən yüksək sürətə malik olacaq bu aparatlar böyük təhlükə mənbəyi olacaq”, -deyə hesabatda vurğulanır. Müəlliflər onlardan nüvə zərbələri üçün istifadə olunacağı ehtimalının daha yüksək olduğunu da bildirirlər.\nHesabata ön söz yazan BMT baş katibinin müavini İzumi Nakamitsu bildirib ki, bu silahların hazırlanması və sınaqları, habelə gələcəkdə istifadəsi təhlükəli nəticələr doğura bilər. Onun sözlərinə görə, hipersürətli silahların yayılması onsuz da nəzarətdən çıxmış silahlanma prosesini daha da qorxunc hala gətirəcək.(AzərTac)


Əhaliyə yüksəkixtisaslı oftalmoloji yardımın göstərilməsi məqsədilə oktyabrın 25-də Şəki şəhərində akademik Zərifə Əliyeva adına Milli Oftalmologiya Mərkəzinin filialı açılıb.\nBu münasibətlə keçirilən mərasimdə Şəki Şəhər İcra Hakimiyyətinin başçısı Elxan Usubov, Azərbaycan Oftalmoloqlar Cəmiyyətinin sədri, Akademik Zərifə Əliyeva adına Milli Oftalmologiya Mərkəzinin direktoru, AMEA-nın müxbir üzvü, əməkdar elm xadimi, professor Elmar Qasımov, tibb müəssisələrinin əməkdaşları, xarici qonaqlar, şəhər ictimaiyyətinin nümayəndələri iştirak ediblər.\nAZƏRTAC-ın bölgə müxbiri xəbər verir ki, Milli Oftalmologiya Mərkəzinin Şəki filialı regionlarda yaradılan sayca üçüncü tibb müəssisəsidir. Filial üçün şəhərin mərkəzi hissəsində yerləşən qədim tarixi tikili seçilib. Binada əsaslı yenidənqurma və təmir işləri aparılıb. Səhiyyə ocağı ən müasir tibbi avadanlıqla təchiz edilib.\nMilli Oftalmologiya Mərkəzinin Şəki filialında müxtəlif göz patologiyasına tutulmuş xəstələrə, o cümlədən uşaqlara yüksək ixtisaslı oftalmoloji yardımın göstərilməsi, qlaukomanın konservativ, cərrahi və lazer müalicə üsullarının tətbiqi, müxtəlif növ müasir süni optik linzaların implantasiyası və fakoemulsifikasiya üsulları ilə aparılan kataraktanın cərrahi müalicəsi üçün tam şərait yaradılıb.\nMərkəzin Şəki filialında göz almasının anadangəlmə patologiya və zədə nəticəsində yaranan anatomik pozuntuları zamanı keratoplastika və digər optik-rekonstruktiv, tor qişanın qopması və görmə üzvünün yeni törəmələri zamanı cərrahi əməliyyatlar, gözün virus və digər mənşəli iltihabi patologiyasının konservativ və cərrahi müalicəsi də həyata keçiriləcək.\nTədbir iştirakçıları Oftalmologiya Mərkəzinin Şəki filialında yaradılan şəraitlə tanış olub, cərrahiyyə blokluna, laboratoriyalara və optika aptekinə baxış keçiriblər.\nŞəki, 25 oktyabr, Mustafa Dadaşov, AZƏRTAC


Apple iPhone 11 Pro Max Midnight Green 256GB4GB - telefonlar Bakida telefon satqisi - Tezbazar.az\nElan kodu: 1082846\nIphone 11pro max 256 gb telefon ela vezyetdedir pil sagligi 99%. Hec bir cizigi bele yoxdu acilmayib ustada olmayib. karobkasi her bir seyi var\nSatilir xahiw olunur fikiri ciddi olan wexsler buyrub zeng etsin Marka: Samsung Model: Galaxy S9+ Rəng: Midnight Black Yaddaş: 64GB/6GB Sim-kart: Dual SIM\nTelefon kredit ödənmədiyi ücün bağlanıb başqa prablemi yoxdu real alıcı narahat eləsin Barterdə var Baxış sayına baxmayın Satılanda elan silinəcək Marka: Samsung Model: Galaxy A20s Rəng: Black Yaddaş:\nXiaomi Mi 11 Lite 8/128 - 620 Azn *Qeydiyyatli ve zemanetli! *Rənglər mövcüddur *Agzi bagli qutudadir, telefona toxunan ilk siz olun! *Catdırılma Pulsuzdur *Digər modeller üçün "Mağazanın bütün elanlarına\nXiaomi Note 10 yaddash 64gb ram 4g.Cox ela telefondu meslehetlidi.Xaish edirem real alicilar narahat etsin. Marka: Xiaomi Model: Redmi Note 10 Rəng: Aqua Green Yaddaş: 64GB/4GB\nev alqi satqisi ustalar detoxic kondisoner ustasi ehtiyat hisseleri arenda masin vaz 2107 telefon satanlar kiraye ev qara qarayev metrosu yaninda qizil komplekt sebet.az turlar.az masinlar samsung a5 2015 nerimanovda kiraye evler


Dünyada təqlid edilməyən tək şey cəsarətdir » Qadinkimi.com\nDünyada təqlid edilməyən tək şey cəsarətdir Tarix : 17 Aprel 2021, 07:57\nDünyanı fəth edən Napoleon Bonapart gördüklərindən belə nəticəyə gəlib ki, insanlar rəqəmlərə bənzəyir, vəziyyətlərinə uyğun dəyər qazanırlar.\nDilimizdə isə işlək bir ifadə var, ekstremal, yəni fövqəladə vəziyyət. Tibbdə ekstremal vəziyyət deyərkən insan orqanizminin uyğunlaşdırıcı mexanizmlərinin ya tükənməsi, ya da həddən çox gərginləşməsi nəticəsində yaranan demək olar ki, həyatla ölüm arasındakı vəziyyət başa düşülür. Hamımızın eşidib bildiyi, amma çoxumuzun heç əyani görmədiyi şok, stres, koma, kollaps, o cümlədən ağrı fərqli anlayışlar olsa da, hamısı ekstremal hal sayılır. Yəni bütün bu adı çəkilən hallarda orqanizmdə maddələr mübadiləsində güclü dəyişikliklər baş verir, həyati vacib orqanlar və daxili sekresiya vəzilərinin fəaliyyəti normadan kənara çıxır...\nHəyatı bir orqanizm kimi təsəvvür edək, axı o da canlıdır, bütün kainat, bizi əhatə edən aləm özü də canlıdır və insan da kainatın bir hissəsi və ya bəlkə kainat özü insanın bir hissəsi olmaqla qarşılıqlı münasibətdədir. Eynən kainatda baş verənlər insan orqanizmində də təkrarlanır. Onun da fəsilləri, isti-soyuğu, küləyi, qarlı-yağışlı günləri olduğu kimi, insan xarakterlərinin də gizli, bəlkə də heç yeri gəlməsə ömrü boyu açılmayan tərəfləri var.\n...Insan göydə Ay kimidir,\nGörünməyən tərəfi var...(B.Vahabzadə)\nElə təbiətin özündə də ekstrim vəziyyətlər yaranır, daşqın, sunami, zəlzələ, tufan və s. Bu zaman baş verənlərə hər kəs bir cür reaksiya göstərir, hadisələrin mərkəzində olmağa çalışandan tutmuş ta özü ekstrim hal keçirənə kimi. Yəni kimsə qorxu və həyəcandan başını itirib kütləyə qoşulduğu halda, başqa biri qəhrəman olmaq üçün fürsət əldə etmiş olur.\nBir neçə il əvvəl Kür çayının öz məcrasından çıxaraq daşması və bunun Aran rayonlarında yaratdığı ekstrim vəziyyət yadınızda olar. Biz, dövlət adamları, özüm də başda olmaqla o günlərdə gecə gündüz demədən hadisələrin tam mərkəzində idik, Fövqəladə Hallar Nazirliyinin bütün əməkdaşları, eləcə də əsgər və zabitləri vəziyyəti bir dəqiqə də diqqətdən kənar buraxmırdılar. Selin qabağını almaqdan ötrü əlavə bəndlər vurulur, bərkidilir, suyun artıb azalması nəzarətdə saxlanırdı.\nAmma məsəl var, deyirlər " oddan qalar, sudan qalmaz”, su qədər güclü nə ola bilər ki!.. Yaponlar nahaq demir ki, su kimi ol, su yumşaq və güclüdür.\nAmma kəndi sel basdı, yaxşı ki, əvvəlcədən qabaqlayıcı tədbirlər görülmüş, camaat evlərindən köçürülmüşdü. Rayon mərkəzində bir neçə orta məktəbdə yerləşdilən insanlar başlarına gələnlərə hərəsi bambaşqa reaksiya göstərirdi. Həmin çətin günlərdə nə qədər adamın "üzü” söküldü, "astarı "göründü, indiyə qədər eyni kənddə yaşadığın, guya yaxından bələd olduğun, etibarına güvəndiyin neçə-neçə adam təsəvvürlərimi alt-üst edib, məni mat vəziyyətinə saldı. Sanki dünyanın sonu gəlmişdi, Nuhun gəmisinə oturub xilas olmaq üçün son şans yaranmışdı. Bir-birini tapdalamağa hazır idi bu bir qism adam! Təki o rahat olsun, qarnı tox, əyni yerində. Bu günün sabahı olduğunu unutmuşdular, nəfsinin quluna çevrilən belələri yaranmış ekstrim vəziyyətdən bacardıqca yararlanmağa çalışırdılar...\nDevid Yuma görə insan eyibləri, onun ödənilməyən meyllərinin nəticəsidir. Lap bu yaxınlarda bir film izlədim, "Eksperiment”. Filmin süjeti mənə bir ara yerli telekanalların birində həyata keçirilən, qalmaqalla yaddaşlarda qalan və ən nəhayətdə bağlanan "Qəfəs” layihəsini xatırlatdı. Eynən bu filmdə də məqsəd ekstrim vəziyyətlərə düşən insanın davranışları, indiyəcən görünməyən gizli tərəfləri, xarakterik xüsusiyyətlərinin aşkara çıxarılmasıdır. Bu çağa qədər şəxsin biruzə vermədiyi naqis xasiyyətlər köhnə toxum kimi əlverişli şəraitə düşəndə "dint” vurub göyərir...\nFilmin qəhrəmanları 12 gün müddətində müəyyən pul müqabilində həbsxana rejimində yaşamağa razı olur. İçəridə onlar bir tərəf dustaq, digəri həbsxana işçisi rolunu icra etməklə iki qrupa ayırırlar. Xarici aləmdən tamamilə təcrid olunmuş bu xüsusi binada onlar yalnız qırmızı işığın yanacağı təqdirdə işin təşkilatçıları tərəfinfən müdaxilə oluna biləcək şəraitdə yaşamalıdırlar. Eksperiment isə yalnız kiminsə bədəninə fiziki xəsarətlər yetirildiyi və bunun izləri qaldığı zaman dayandırıla bilər. Azadlıqda dost münasibəti saxlayan iki nəfərdən biri, həbsxana nəzarətçisi rolunu oynayan şəxs özünün məhz ekstrim vəziyyətdə ortaya çıxan mənfi və iyrənc xarakteri ilə "dustaq”ları sındırmaq, şəxsiyyətini alçaltmaq üçün bütün vasitələrə əl atır, lakin tək həmin dost olduğu "dustaq” oğlanın qarşısında aciz qalır. Cəmi altı gün davam edən müddətdə tərəflər arasındakı münaqişə dustaqlardan birinin ölümü ilə daha da gərginləşərək ən pik həddə çatır.\nArtıq içəridə qalmaq və özünü qorumaq çox təhlükəlidir, birlikdə tabe edə bilmədikləri "dustaqları” indi tət-tək kameralara salıb qandalayıblar. Amma təhlükə qarşısında ağıl və zəka işlədən liderin köməyilə xilas olmağa və qarşı tərəflə hesab çəkməyə imkan əldə edirlər. Yaranan ağır və qanlı qarşıdurma səbəbindən eksperiment nəhayət ki, yarıda dayandırılır... Elə gəldikləri maşınla geri qayıdan bu adamların simaları, baxışları kamera önündən keçirilir, ön plana çəkilən həmin iki insanın bir-birinə zillənən baxışları tamaşaçıya çox söz deyir...\nDöy təpənə, tök külünü,\nƏtəyin o ətək deyil...\nNapoleon Banopart deyirdi ki, acı çəkmək ölməkdən daha çox cəsarət tələb edir. Bəli, müsbət qəhrəman olmaq çətindir, zor işdir, kişi işidir. Tarixin müxtəlif döngələrində aclığını yenib bir tikə çörəyə mənliyini satmayan, sürgündə çürüyən insanlar, erməni əsirliyində aylarla, illərlə fiziki və mənəvi təhqirlərə dözüb vətən qeyrəti çəkənlər, ölüm köynəyini könüllü geyərək həyatına əlvida edənlər qəhrəmandır! Azərbaycan tarixini vərəqləsən orda bütün dövrlərdə vətənin sanballı qəhrəman oğul və qızlarının adına rast gələcəksən. Amma Babəklərlə yanaşı Yalıncıqlar da çıxacaq qarşına, bundan kədərlənmə, üzülmə, oxucu, bu təsəlli üçün deyil, ibrət üçündür. Unutma ki, həyatda ən çox gördüyün şey də elə ibrət olacaq... və sonda yenə N. Banoparta inanacaqsan...\n"Dünyada təqlid edilməyən tək şey cəsarətdir”.\nMəfkurəvi və ideoloji, ədəbi və estetik aspektdə bir çox tarixi ilklərə imza atan Əli bəy Hüseynzadə 1907-ci ildə Novruzun türk bayramı olması ideyasını da irəli sürdü. Dövriyyəyə ilk dəfə belə bir fikir buraxıldı ki, İranda nəinki Cəmşid özü, hətta ...


Sevgi kimilər üçün asan, kimiləri üçun çətin, kimiləri üçündə heç vaxt olmayan bir hisdir.\nİnsan böyüyür, böyüdukcədə onunla bir yerdə onun xəyallarıda böyüyür.\nHəyatdan nəsə almağa,ondan nələrsə qoparmağa çalışır.\nSevgi elə bir duyğudur ki,ona sinə gelmək onu ürəyindən çixartmaq olmur.\nHər bir insan kimi məndə sevirəm.Bəlkədə bir çox insanlardan daha çox sevirəm.\nOnu ilk gördüyümdə sanki damarlarımda qanlar durdu,rəngim soldu.\nBəlkədə içimdə bir azda olsa qorxu hissi var idi.\nBilmirəm bir tək onu bilirəmki sevdim həmdə dəlicəsine.\nOnun heç bir zaman mənə aid olmayacağını bilə-bilə sevdim.\nBəlkədə bu həyatımın səhvi idi və buna görə ömrümin sonuna qədər əzab əziyyətlə yaşayacam.\nBəlkadə bir başqasını sevəcəm.\nDeyillər həyat sürprizlərlə doludu.\nOla bilər amma mən buna inanmıram.Mənim həyatımda,sürprizimdə odu.\nİndi o məndən çox uzaqlardadı. Bəlkə xoşbəxtdi,bəlkədə yox Bunu bilə bilmərəm.\nHər gun mən dənizə baxıram,özü özümü dalğalarin arasıda itirirəm və deyirem\no geri gələcək.Amma yox mən sadəcə olaraq özümü aldadıram.\nBaşqa nə edə biləramki.Bəzən düşünürəm bəlkəda həyatima son verim.\nAmma bacarmıam. Çünki onda men Allaha qarşı çıxmış oluram.\nBirdəki sevdiklərime belə bir acı verə bilmərəm.\nHər gün yatmazdan əvvəl Allaha dua edirəm.\nDeyirəm: Ey böyük Allahim sen onu xoşbext elə.\nMən onun həyatında olmasam belə. O xoşbəxt olarsa məndə\nxoşbəxt olaram Mən sevdim oda sevsin məni sevməsə belə sevəcəyi insani\nmənim onu sevdiyim qədər sevsin və gözəl bir həyat sürsün.\nÇünhu o buna laiqdi o gözəldi o füsünkardı o mənim sevdiyimdi məni sevməsə belə.\n18 iyul 2011 19:08\nqarsiliqsiz sevgi cox pis hisdi. ALLAH hec kime qarsiliqsiz sevgi yasamagi nesib etmesin......\n13 iyul 2011 12:36\n13 iyul 2011 09:38\n12 iyul 2011 23:12\nmaraqli alinib tewekkur edirem\n12 iyul 2011 23:05\n12 iyul 2011 20:44\n12 iyul 2011 20:11\newwi qarsiliqsiz sevgi coxdu amma mence bunun sebebkarida ozumuzuk yeni eger biz sevdiyimiz secdiyimiz adami duzgun secsek bunlar olmaz tesekkurler.Amma onuda deyim ki bu cox pis bir hissddi cox aci hisdir\n12 iyul 2011 18:54\n12 iyul 2011 18:03\nQrşılıqsız sevmək çox acı bir hissdir,düşün ki,sən onu dəlicəsinə sevirsən,amma onun sənə qarşı heç bir düşüncəsi yoxdur,düşün ki,onun xəyalıyla,xoşbəxtliyi ilə yaşayırsan,amma onun xəyalı, xoşbəxtliyi başqasındadır..Düşün ki,sənin ona qəlbini verib,sevdiyin kimi,o da qəlbini öz sevgisinə,öz sevdiyinə bağışlayıb..Necə də acı hissdir,düşünməsi belə insana acı verir...Sevgi, qarşılıqlı yaşanarkən gözəldir.Hissləri,duyğuları,düşüncələri qarşılıqlı bölüşmək daha bir gözəldir..ALLAH-təala hər kəsə qarşılıqlı sevgi yaşamağı nəsib eyləsin. AMİN!\n12 iyul 2011 17:40


“Seçkiyə yarım saat qalmış “Hər şey bitib, başqan Arif Hacılıdır” dedi” - Şok\n8 Oktyabr 2014 13:46\n“Qurultaya yarım saat qalmış Arif Hacılının başqan seçiləcəyi məlum idi”.\nBu barədə Publika.az-a açıqlamasında başqanlığa keçmiş namizəd Səxavət Əlisoy deyib.\nArif Hacılının “Qara Tofiq"ə qarşı gözlənilməz addımı\nSeçkidə saxtakarlığın baş verdiyini iddia edən keçmiş namizəd bildirib ki, hər şey Arif Hacılının rəhbərliyi altında fəaliyyət göstərən Təşkilat Departamenti tərəfindən təşkil olunub: “Bu departament nümayəndələri seçdi, Arif bəyi dəstəkləməyənləri qurultaydan uzaqlaşdırdı, bu istiqamətdə olan qərarları ləğv etdi. Misal üçün, Tovuz rayonunda başqanın müşaviri Tofiq Hüseynovun (“Qara Tofiq”- red) rəhbərliyi ilə konfrans keçirildi. Qurultaya nümayəndələr seçildi. Lakin Təşkilat Departamenti bu seçkini ləğv etdi, əsas gətirildi ki, başqanın müşaviri departamentin üzvlərindən yüksək statusa malikdir. Orda qurultaya təşkilat komitəsinin üzvləri iştirak etməyib. Bəs Naxçıvan Muxtar respublikasında qurultay nümayəndələrini seçərkən necə olmuşdu? Orda da komitənin üzvləri iştirak etmirdi, bu necə ola bilər? Hansı ki, “Qara Tofiq"i hər kəs tanıyır, onun rəhbərlik etdiyi konfransın nəticələrini necə ləğv edə bilərsiniz?”\n“Qurultaya yarım saat qalmış mənə “Bəy, hər şey bitib, başqan Arif Hacılıdır” dedi”\nS. Əlisoy qeyd edib ki, seçki günü Arif Hacılının dəstəyinə başçılıq edən Zöhrab Məhərrəmli birbaşa müdaxilə edirdi.\n“Qurultayın balanmasına yarım saat qalmışdı. Zöhrab nümayəndələri yanına gələrək, “İsa bəy Arif Hacılını dəstəkləyir” deyə təbliğat aparırdı. Mən müdaxilə edərək irad tutdum ki, nə üçün belə edirsən. İsa Qəmbər mövqeyini açıqlamayıb, niyə onun adından istifadə edirsən. Gülə-gülə dedi ki, “Bəy, hər şey bitib, başqan onsuz da Arif Hacılıdır”. Bizim aramızda olan bu söhbəti o dana bilməz”, - deyə o bildirib.\n“Arif Hacılının qrupu nəticələrin ləğv edilməsinə imkan verməyəcək”\nYaxın günlərdə öz qərarını açıqlayacağını deyən S. Əlisoy partiyadan istefa vermək fikrinin olmadığını bildirib: “Mən legitimliyi şübhə altında olan başqanın rəhbərliyi altında fəaliyyət məsələmi ortaya qoyuram. Bununla bağlı yaxın günlərdə qərarımı açıqlayacam”.\nS. Əlisoy düşünür ki, seçkinin nəticələrinin ləğv edilməsinə imkan verməyəcəklər.\n“Bu seçkiyə iki ildir hazırlaşan Arif Hacılının qrupu böyük ehtimalla imkan verməz ki, nəticələr ləğv edilsin və yeni başqan seçkiləri keçirilsin. Mən onları etirafa çağırmışdım, onu da etməkdən çəkinirlər, çünki bu onlar üçün çox çətin məsələdir. Hazırkı vəziyyətin özü də partiyada durumu daha da gərginləşdirəcək”, - deyə S. Əlisoy vurğulayıb.\n“Arif Hacılı saxtakarlığı etiraf et və istefa ver”\nQeyd edək ki, S. Əlisoy iki gün öncə “facebook” vasitəsilə Arif Hacılını saxtakarlığı etiraf etməyə və istefa verməyə çağırmışdı.\n“Arif Hacılı, saxtakarlığı etiraf et və Müsavatın parçalanmaması üçün istefa ver! Müsavat son 22 ildə ilk dəfə olaraq çox acınacaqlı duruma düşüb. Bunu görməmək, sadəcə, siyasi korluqdur. Bu qurultaydakı saxtakarlığın miqyası VII qurultayda baş vermiş saxtakarlıqla müqayisəyə gəlməz. 2006-cı ildə saxtakarlığı ört-basdır etmək mümkün oldu. Nədən ki, saxtakarlar başqanın səsləri hesablanan zaman yox, Məclis üzvlərinin səsləri sayılarkən yaxalanmışdı. O vaxt prosesin böyüməməsi üçün bir komissiya yaradıldı, narazılar da komissiyanın ədalətinə inanıb qarşıdurmaya getmədi. Ən acınacaqlısı odur ki, saxtakarlardan biri də Arif Hacılıya dəstək verən Zaqatala rayon müsavatçısı idi və o komissiyanın araşdırmalarının nəticələri bu günə kimi kimsəyə bəlli deyil. VIII qurultayda səslərin sayılmasına qədər baş verən anormallıqlara rəğmən, bu gün onlarla yox, yüzlərlə müsavatçı etiraz səsini qaldırır, sosial şəbəkələrdə, mətbuatda ikitirəlik günü-gündən şiddətlənir. Müsavatın reytinqinə, nüfuzuna çox ciddi zərbə dəyib, ən başlıcası, bu partiyaya inanan insanlar xəyal qırıqlığına uğrayıb. “Dar gündə tutaq əl-ələ qardaşlarımızla” deyən müsavatçılar bu gün biri-birinə həvəslə düşmənçilik etməkdədir və görünən odur ki, bu proses qalxan xətlə davam edəcək... Əslində, bu proses gözlənilən idi. İllərlə Müsavat funksionerləri arasında baş verən intriqaların qarşısını yalnız və yalnız İsa Qəmbər alırdı. Çünki tərəflər onun nüfuzu, reytinqi qarşısında susmaq məcburiyyətində idi. Bu qurultay yeni siyasi situasiya ortaya qoymalı idi və qoydu da. Klassik metodlarla fəaliyyət göstərən partiya mövcud siyasi duruma adekvat olaraq yenilənməyə cəhd etdi və təəssüflər ki, məlum dəstə min oyundan çıxıb buna imkan vermədi. Qurultay populizmdən bezmiş cəmiyyətə yeni bir söz deyə bilmədi. Əvəzində qurultayda baş verən saxtakarlıqlara rəğmən partiyanın nüfuzuna ağır zərbə vuruldu.\nSaysız-hesabsız saxtakarlıq faktlarını tirajlayan çox sayda müsavatçı Arif Hacılını başqan kimi tanımadığını bəyan edir. Legitimliyi şübhə altında olan bir kəsin partiya başqanı kimi fəaliyyətinə davam etməsi Müsavatdakı gərginliyi daha da artıracaq.\nBu vəziyyətdən yeganə xilas yolunu Arif Hacılının istefasında görürəm. Onunla heç bir şəxsi qərəzçiliyim, ədavətim yoxdur, sadəcə, siyasi fikirlərimiz üst-üstə düşmür. Ortada Müsavatın taleyi dayanır, partiyanın monolitliyi naminə istefa qaçılmazdır, Arif Hacılı! Əminəm ki, müsavatçılar toparlanıb tam demokratik, şəffaf yolla özlərinə yeni başqan (keçmiş namizədlər istisna olmaqla) seçə bilər. Və bununla da partiya “saxtakarlıq” damğasından xilas olar”, - deyə o, istefa çağırışında qeyd etmişdi.


12. Müsəlmanın qeyb olması\nMəsələ 242: Bədəni, libası və ya ixtiyarında olan başqa bir şeyi murdarlanan və bunu bilən müsəlman qeyb olarsa (onunla əlaqə saxlamaq mümkün olmazsa), onun murdarlanmış şeyləri suya çəkdiyini ehtimal etdikdə, həmin şeylər pakdır. Bir şərtlə ki, həmin şeylər üçün (namaz qılınan paltar, qab-qacaq) paklıq şərt sayılsın.\nMəsələ 243: Əgər ədalətli kişi və ya bir şəxs murdar şeyin paklandığını bildirərsə, onların şəhadəti qəbuldur. Malın sahibi malın paklandığını bildirərsə və ya bir müsəlmanın onu suya çəkdiyini biləriksə, düzgün suya çəkildiyini bilməsək də həmin şey pakdır.\nMəsələ 244: Əgər insan öz libasını yumaq və suya çəkmək üçün müsəlman camaşırxanasına versə, onun sözü libasın pak sayılması üçün bəs edir.\nMəsələ 245: Vasvasılıqdan əziyyət çəkən, bir şeyin murdarlanmasına tez inanan, bir şeyi suya çəkərsə onun paklanmasına əmin olmayan insanların əminliyi e’tibarsızdır. Onlar başqaları kimi əmin olmaqla kifayatlənə bilərlər.


Ukraynanın İctimai Televiziyasında Ermənistanın saxta təbliğatı ifşa edilib VİDEO  - AZƏRTAC – Azərbaycan Dövlət İnformasiya Agentliyi\nUkraynanın İctimai Televiziyasında Ermənistanın saxta təbliğatı ifşa edilib VİDEO \nKiyev, 3 oktyabr, AZƏRTAC\nUkraynanın İctimai Televiziyasında Ermənistanın saxta təbliğatı ifşa olunub və işğalçılıq siyasəti pislənilib.\nAZƏRTAC xəbər verir ki, Azərbaycanın Ukraynadakı səfiri Elmira Axundova bu telekanala müsahibəsində Ermənistanın yaydığı feyk xəbərlərə toxunaraq, Ermənistanın bu ölkədəki səfiri Tiqran Seyranyanın yalanlarını üzə çıxarıb.\nAzərbaycanın Ermənistanın işğalçılıq siyasətinə qarşı mübarizəyə başladığını deyən E.Axundova qeyd edib: “Azərbaycan Ermənistanın işğalçılıq siyasətinə, təhqirinə, təxribatına 30 il dözdü. Daha dözmək fikrimiz yoxdur, Azərbaycan əsgəri öz torpaqlarının bütövlüyü uğrunda vuruşur, şəhid olur. Azərbaycan Ordusunun guya Ermənistan ərazisini vurması barədə yayılan xəbərlər tamamilə yanlışdır. Bizim başqa ölkənin ərazisində gözümüz yoxdur, Azərbaycan mübarizəsini işğal altında olan ərazilərində aparır”.\nGuya Türkiyənin “F-16” təyyarəsinin Ermənistanın “Su-25” təyyarəsini vurması barədə erməni səfirinin iddialarını təkzib edən Elmira Axundova bildirib ki, müasir texnika dövründə “F-16”ların səmada uçuş aparmasını aşkarlamaq çox asandır.\n“Əgər bununla bağlı fakt yoxdursa, necə yalan söyləmək olar? Ermənistan pilotları gecə uçuşları həyata keçirə bilmirlər. “Su-25” təyyarəsi duman şəraitində öz dağlarına çırpılaraq qəzaya uğrayıb. Türkiyənin Azərbaycan ərazisində hərbi əməliyyatlarda iştirakına dair heç bir dəlil və ya fakt yoxdur. Əgər varsa, göstərsinlər. Ancaq Azərbaycan Livan terrorçularının işğal olunmuş ərazilərdə döyüşməsinə dair kifayət qədər fakt ortaya çıxarıb”, - deyə səfir vurğulayıb.\nE.Axundova qeyd edib ki, Azərbaycan yalnız hərbi obyektləri vurur, ancaq Ermənistan mülki obyektlərimizi raket atəşinə tutur. Nəticədə Azərbaycanın onlarca mülki şəxsi həlak olub, yüzlərlə insan yaralanıb. Çoxlu sayda evə, mülki obyektə, xəstəxanalara, orta məktəblərə ziyan dəyib.\nUkrayna dövlətinə Azərbaycanın haqlı işinə dəstək verdiyi üçün təşəkkür edən diplomat Prezident İlham Əliyevin bəyanatına istinadla vurğulayıb ki, Azərbaycan öz ərazi bütövlüyünü bərpa etməlidir, Ermənistan xalqı bunu anlamalıdır.\nAZERTAG.AZ :Ukraynanın İctimai Televiziyasında Ermənistanın saxta təbliğatı ifşa edilib VİDEO


“Biznes menecment” istiqaməti üzrə təcrübə proqramı – Dialoq.info\n“Biznes menecment” istiqaməti üzrə təcrübə proqramı\n“ASAN School” könüllülük proqramının “Master 2” pilləsi çərçivəsində “Biznes menecment” istiqaməti üzrə könüllülər biznes planlaması, kommersiya təşkilatlarının yaradılma prosedurları, biznesin idarə edilməsi, vaxtın idarə edilməsi və s. mövzularda təlim və təcrübə proqramına cəlb olunurlar.\nƏziz könüllülər, “Biznes menecment” istiqaməti üzrə yeni tərəfdaşımız DəmirBank olacaq. DəmirBank 25 illik tarixə və zəngin təcrübəyə malik olmaqla Azərbaycanın aparıcı banklarından biridir. DəmirBank 2009-cu ilin yekunlarına görə “Uğurlu Rebrendinq” nominasiyasında UĞUR 2009 mükafatına layiq görülüb. Bank daha əvvəl “Etimad Bankı” və “Regionlarının sosial-iqtisadi inkişafı sahəsində xidmətləri” nominasiyaları üzrə UĞUR mükafatına layiq görülmüşdür. Bank hər il sosial və ictimai əhəmiyyətli proqramlarda iştirakını gücləndirir, əhalinin mikro-kreditləşməsini və kütləvi bank xidmətlərini (kommunal ödənişlər, pul köçürmələri) genişləndirir və digər tədbirlər həyata keçirir.\nƏziz könüllülər, sizlər bu proqrama qoşulmaqla müəyyən olunmuş müddət çərçivəsində “Biznes menecment” istiqaməti üzrə təcrübə proqramı keçəcək, bank işinin aparılması ilə bağlı yeni biliklər əldə edəcək, biznes quruculuğu və ümumi biznes fəaliyyəti barədə təsəvvürlərə sahib olacaq və peşə bacarıqları əldə edəcəksiniz. Burada əldə edəcəyiniz təcrübə gələcəkdə sizlərin bank sektorunda işləmək imkanlarınızı artıracaqdır.\nDiqqət: Nəzərinizə çatdıraq ki, müraciət edənlər içərisində gələcək iş imkanlarının yaranması ehtimalını düşünərək yaşayış yeri İmişli, Beyləqan, Sabirabad, Şəmkir və Göyçay şəhərləri olan gənclərə üstünlük veriləcəkdir. Qeyd edək ki, seçimlər nəticəsində yalnız 15 könüllü bu şansı qazanacaqdır. Bu səbəbdən qeydiyyatdan keçməyə tələsin, yerlər məhduddur!\nProqrama qoşulmaq üçün müraciət : http://goo.gl/xpNzLX\nRelated Items:ASAN, könüllü, TƏCRÜBƏ, xidmet\n“İnnovativ idarəetmə görüşü” sizləri növbəti görüşə dəvət edir


Mənsimova cinayət işi açıldı: FETÖ ilə əlaqələr... - İnanılmaz » Arasdirma.info\nMənsimova cinayət işi açıldı: FETÖ ilə əlaqələr... - İnanılmaz\nMənə qarşı çox çirkin oyun qurulur. Məni terrorla, FETÖ terror təşkilatı ilə əlaqədə və casusluqda yalandan ittiham edərək, günahlandırmaq istəyirlər. Bunu edənlər öz maraqlarını reallaşdırmaq istəyənlərdir.\nArasdırma.info xəbər verir ki, bu sözləri öz İnstaqram səhifəsində azərbaycanlı iş adamı Mübariz Mənsimov paylaşıb.\n“Keçmiş satılmış işçilərimizi, bəzi hakimləri, dövlət adamlarını satılan mal kimi alıblar. Onlar da mal kimi pul qulu olublar, özlərində nə şərəf, nə namus qoyublar. Oğrular, xainlər və FETÖ-çular bir tərəfdə qalıb, bunlar məni ağlın qəbul etmədiyi şeylərlə günahlandırırlar. Bütün bunlara gülüb keçirəm. Bir zamanlar o xocanın (Fətullah Gülən) arxasınca qaçanlar indi mənə iftiralar atırlar. Bunların hamısı yalan və uydurmadır və bunları asanlıqla sübut etmək heç də çətin deyil. Onlar bunu ediblər və bir gün bunun cəzasını çəkəcəklər. Bədbəxtlər, hələ də anlamırsınız ki, sahibləriniz sabah sizi də satacaqlar. Məni ən çox kədərləndirən bu satılmışların arasında soydaşlarımın da olmasıdır. Məni düşmənmi sayırsınız? Mən düşmən deyiləm. Bilin ki, etdiyiniz şərəfsizliyi düşmən belə etməzdi. Bu məni dərindən yaralayıb. Mənə FETÖ-çu deməkdənsə, öz keçmişinizə və övladlarınızın harada təhsil aldığına baxın”, – deyə o bildirib.\nQeyd edək ki, Mənsimov Türkiyə Prezidenti Rəcəb Tayyib Ərdoğanın oğlu Bilal Ərdoğan və qardaşı Mustafa Ərdoğanla sıx əlaqələrə sahibdir. Bundan başqa onun AKP-nin üzvü, keçmiş daxili işlər nazir Məhməd Ağarla da biznes əlaqələri mövcuddur. 1998-ci ildən Türkiyədə yaşayan Mənsimov 2007-ci ildə Türkiyə vətəndaşlığı alıb.\nFazil Mustafa Sərdar Cəlaloğluna: “Gülümsərovluq edən cahil...”


TİKA nümayəndələri AMEA Əlyazmalar İnstitutunda Olublar\n29 noyabr 2016-cı il tarxdə Türkiyə İş birliyi və Koordinasaiya Agentliyinin (TIKA) Bakı ofisinin kordinatoru Adem Urfa, Baki Proqram koordinatorunun müavini Mehmet Ali Yetiş və Bakı ofisinin əməkdaşı Abbas Hümmətov AMEA-nın Məhəmməd Füzuli adına Əlyazmalar İnstitutunun qonağı olublar. Qonaqları institutun elmi işlər üzrə direktor müavinləri, filologiya üzrə elmlər doktorları Aybəniz Əliyeva- Kəngərli, Paşa Kərimov, elmi katib, fil.ü.f.d. Əzizağa Nəcəfov və Bərpa və Gigiyena şöbəsinin elm...Daha Ətraflı\nAMEA Əlyazmalar İnstitutunda şöbələrin hesabat yığıncağı keçirilmişdir\n25 noyabr 2016-cı il tarixdə Azərbaycan Milli Elmlər Akademiyasının Məhəmməd Füzuli adına Əlyazmalar İnstitutunda şöbələrin, Bərpa və gigiyena laboratoriyasının illik hesabatı dinlənilmişdir. Hesabat iclaslarında institutun rəhbərliyi iştirak etmiş və öz tövsiyyələrini vermişdir. Hesabatlar bütünlüklə yüksək qiymətləndirilmiş və məqbul sayılmışdır. ...Daha Ətraflı\n“Azərbaycan Əlyazmaları Dünya Kitabxanalarında” Konfransına İrandan gəlmiş iştirakçı AMEA Əlyazmalar institutunda olmuşdur\n18 noyabr 2016-cı il tarixdə AMEA-nın Məhəmməd Füzuli adına Əlyazmalar İnstitutunda Azərbaycan Respublikasının 25 illiyinə həsr edilmiş “Azərbaycan Əlyazmaları Dünya Kitabxanalarında” adlı I Beynəlxalq Elmi –Nəzəri Konfrans keçirilmişdir. Konfrans iştirakçıları sırasında Iran İslam Respublikasında nümayəndə iştirak etmişdir.Konfransda Təbriz Azad Universitetinin professoru Məhəmməd Əmin Sultanül-Qürrayi “Şah İsmayıl Xətai “Külliyyat”-nın əlyazma nüsxəsinin tanıdılması” ad...Daha Ətraflı\n“Azərbaycan əlyazmaları dünya kitabxanalarında” adlı I beynəlxalq elmi-nəzəri konfrans keçirilmişdir\n18 noyabr 2016-cı il tarixində AMEA-nın Məhəmməd Füzuli adına Əlyazmalar İnstitutunda Azərbaycan Respublikasının 25 illiyinə həsr olunmuş “Azərbaycan əlyazmaları dünya kitabxanalaında” adlı I beynəlxalq elmi-nəzəri konfrans keçirilmişdir. Tədbiri giriş sözü ilə açan Əlyazmalar İnstitutunun direktoru, akademik Teymur Kərimli mənəvi sərvətimiz olan əlyazmaların axtarışının, toplanmasının və nəşrinin vacibliyini bildirmişdir. O, konfrans ərəfəsində nəşr olunan jurnalda bir...Daha Ətraflı\nTürkiyəli araşdırmaçılar Hüseyin Budak və Süleyman Arslan bu günlərdə AMEA-nın Məhəmməd Füzuli adına Əlyazmalar İnstitutunda olmuşlar\nTürkiyədə məşhur olan böyük fikir adamı, görkəmli sufi alimi Məhəmməd Zahid Kotku (1897-1980) əslən Azərbaycanin Şəki şəhərindəndir. Onun atası İbrahim Əfəndi 1880-ci ildə Türkiyəyə köçərək orada məskunlaşmışdır. Məhəmməd Zahid Kotku Türkiyədə məşhur təsəvvüf mürşidi kimi tanınmış, xeyli sayda ardıcıllar yetişdirmişdir. O, sufi və ümumiyyətlə, fəlsəfi mövzularda bir çox məşhur əsərlərin müəllifi olmuşdur.Məhəmməd Zahid Kotkunun yaradıcılığının tədqiq və təbli...Daha Ətraflı\nAMEA-nın müxbir üzvü Möhsün Nağısoylunun 70 illik yubileyinə həsr olunmuş elmi sessiya keçirilib\nNoyabrın 11-də AMEA-nın Əsas binasında Humanitar Elmlər Bölməsinin təşkilatçılığı ilə tanınmış dilçi alim, Nəsimi adına Dilçilik İnstitutunun direktoru v.i.e., AMEA-nın müxbir üzvü Möhsün Nağısoylunun anadan olmasının 70 illik yubileyinə həsr olunmuş elmi sessiya keçirilib. Tədbirdə AMEA-nın vitse-prezidenti, akademik İsa Həbibbəyli görkəmli alimin elmi fəaliyyəti haqqında ətraflı məlumat verib. Bildirib ki, nəcibinsani keyfiyyətlərə malik alim qədim dövr ədəbiyyatımızın və əlyaz...Daha Ətraflı\nAzərbaycan Yazıçılar Birliyinin (AYB) “Natəvan” klubunda tanınmış ədəbiyyatşünas alim, unudulmaz müəllim, dəyərli ziyalı, uzun illər qurumun katibi vəzifəsində çalışmış Arif Əmrahoğlunun anadan olmasının 62-ci ildönümü münasibətilə anım tədbiri keçirilib. AYB-nin sədri, Xalq Yazıçısı Anar Arif Əmrahoğlunun dəyərli ədəbiyyatşünas alim və əvəzsiz insan kimi müsbət xüsusiyyətlərindən söhbət açıb. Bildirilib ki, 70-ci illərdə ədəbiyyata hekayə ilə gəlmiş A.Əmrahoğl...Daha Ətraflı\n“Multikultural yazılı abidələrin - əlyazmaların tədqiqi məsələləri” mövzusunda respublika elmi-nəzəri konfransı keçirilib\nOktyabrın 12-də AMEA-nın Məhəmməd Füzuli adına Əlyazmalar İnstitutunda “Multikultural yazılı abidələrin - əlyazmaların tədqiqi məsələləri” mövzusunda respublika elmi-nəzəri konfransı keçirilib. Tədbirdə AMEA-nın vitse-prezidenti, akademik İsa Həbibbəyli Prezident İlham Əliyev tərəfindən 2016-cı ilin Azərbaycanda “Multikulturalizm ili” elan edilməsinin beynəlxalq ictimaiyyətin diqqətinin respublikamıza yönəlməsində böyük rol oynadığını söyləyib. Qeyd olunub ki, Bakıda keçirilə...Daha Ətraflı\n“Qürbətdən gələn səslər” kitabının təqdimatı keçirilib\nTədbirdə muzeyin direktoru, Əməkdar İncəsənət Xadimi Sərdar Fərəcov Üzeyir bəy dühasından söhbət açıb, Hacıbəylilər ailəsinin sonbeşiyi Ceyhun Hacıbəylinin mühacirət həyatından danışıb. Tədbirdə Aslan Kənan kitabın əhəmiyyətindən söz açıb. Bildirib ki, kitab “Ceyhun bəy Hacıbəylinin 125 illik yubileyinin keçirilməsi haqqında” Azərbaycan Respublikasının Prezidentinin 19 noyabr 2015-ci il tarixli Sərəncamına uyğun olaraq hazırlanıb. Kitabın redaktoru, Azərbaycan Milli Elmlər ...Daha Ətraflı\nPaşa Kərimovun redaktorluğu ilə Ceyhun Hacıbəylinin mühacirət həyatına dair yeni kitab çapdan çıxmışdır\nŞərq-Qərb” nəşriyyatında görkəmli Azərbaycan ədibi Ceyhun Hacıbəylinin məktublarından ibarət “Qürbətdən gələn səslər” adlı kitab nəşr edilmişdir. Kitab C. Hacıbəylinin 125 illik yubileyinin keçirilməsinə dair Azərbaycan Respublikası Prezidenti İlham Əliyevin Sərəncamına əsasən işıq üzü görmüşdür. Kitabın tərtibçisi Aslan Kənandır. Kitabın redaktoru Əlyazmalar İnstitutunun direktor müavini, fil.ü.e.d.Paşa Kərimov, rəyçisi institutun əməkdaşı, fil.ü.e.d Nailə Səmədovadır...Daha Ətraflı\n"525-ci qəzet"-də Paşa Kərimovun "Əhməd Cəmil poeziyası ilə yeni görüş" məqaləsi çap olunub\nBöyük Nazim Hikmət yazırdı: “Onun poeziyası səhər mehi kimi dərhal adamın canına hopur... Onun lirik qəhrəmanı pafossuz danışır. Lakin bu pıçıltı da deyil. Mən şeirdə məhz bu cür dili se...Daha Ətraflı